qundao/data-zh-poetry huggingface dataset:
题涪陵杨彦广熏风亭
作者：冯时行
朝代：宋

身世如浮云，百年一飘忽。
古人事业在，已腐蒿里骨。
惜哉熏风亭，劲翰俨突兀。
想当挥洒际，浩气涨溟渤。
迄兹变故后，同好亦泯没。
散帙落危睇，作亭焕新揭。
超然盛德后，清芬念贻厥。
亦闻爽垲地，山水皆秀发。
旷荡敞遐眺，葱蒨罗翠樾。
胜游集簪履，有酒备百罚。
异时太真园，绛树山硉矹。
吾其解烦鞅，长风卧烟筏。
问津鸥鸟外，亭上散白髮。
飘飘揖熏风，解带脚不袜。
咀嚼清冰圆，内洗肝肺渴。
呜呼苍梧远，瑶琴久衰歇。
于焉慰永怀，森森来披拂。
耿耿入疏襟，更欲迟华月。
题涪陵杨彦广薰风亭
作者：冯时行
朝代：宋

身世如浮云，百年一飘忽。古人事业在，已腐蒿里骨。惜哉薰风亭，劲翰俨突兀。想当挥洒际，浩气涨溟渤。迄兹变故后，同好亦泯没。散帙落危睇，作亭焕新揭。超然盛德后，清芬念贻厥。亦闻爽垲地，山水皆秀发。旷荡敞遐眺，葱茜罗翠樾。胜游集簪履，有酒备百罚。异时太真园，绛树山硉矹。吾其解烦鞅，长风卧烟筏。问津鸥鸟外，亭上散白发。飘飘揖薰风，解带脚不袜。咀嚼清冰圆，内洗肝肺渴。呜呼苍梧远，瑶琴久衰歇。于焉慰永怀，森森来披拂。耿耿入疏襟，更欲迟华月。
题涪陵杨彦广薰风亭
作者：冯时行
朝代：宋

身世如浮云，百年一飘忽。
古人事业在，已腐藁里骨。
惜哉薰风亭，劲翰俨突兀。
想当挥洒际，浩气涨溟渤。
迄兹变故后，同好亦泯没。
散帙落危睇，作亭焕新揭。
超然盛德后，清芬念贻厥。
亦闻爽垲地，山水皆秀发。
旷荡敞遐眺，葱蒨罗翠樾。
胜游集簪履，有酒备百罚。
异时太真园，绛树山硉矹。
吾其解烦鞅，长风卧烟筏。
问津鸥鸟外，亭上散白发。
飘飘揖薰风，解带脚不袜。
咀嚼清冰圆，内洗肝肺渴。
呜呼苍梧远，瑶琴久衰歇。
於焉慰永怀，森森为披拂。
耿耿入疏襟，更欲迟华月。
题王与善隐轩
作者：冯时行
朝代：宋

苦节风尘际，甘心季孟间。禄微几饮水，眼冷只看山。江绿鸥千点，檐疏月半环。饱谙清净趣，浑未觉天艰。
题王与善隠轩
作者：冯时行
朝代：宋

苦节风尘际，甘心季孟间。
禄微几饮水，眼冷只看山。
江绿鸥千点，檐疏月半环。
饱谙清浄趣，浑未觉天艰。
题綦母氏孝友堂诗
作者：冯时行
朝代：宋

高堂丽丹雘，燕衎谢伯隘。
揭名屏物色，所取一何迈。
艰难丕平后，南陔日废坏。
借锄记父恩，紾臂饱兄嘬。
惟君肖古先，学识洞源派。
尊承天伦重，愧赧绝纤芥。
遥遥曾闵心，千载知勉励。
雍穆粹闺閫，里闬消螫虿。
培植诞嘉种，芟蕴殄莠稗。
善积庆自余，福履可不卦。
斯堂寄丹抱，永焕曾玄戒。
白华粲堂下，紫荆老不杀。
吁嗟嗣芳烈，世世勿剪拜。
感激自成诗，漫往致壁疥。
题綦母氏孝友堂诗
作者：冯时行
朝代：宋

高堂丽丹雘，燕衎谢迫隘。揭名屏物色，所取一何迈。艰难丕平后，南陔日废坏。借锄记父恩，紾臂饱兄嘬。惟君肖古先，学识洞源派。尊承天伦重，愧赧绝纤芥。遥遥曾闵心，千载知勉励。雍穆粹闺阃，里闬消螫虿。培植诞嘉种，芟蕴殄莠稗。善积庆自馀，福履可不卦。斯堂寄丹抱，永焕曾玄戒。白华粲堂下，紫荆老不杀。吁嗟嗣芳烈，世世勿剪拜。感激自成诗，谩往致壁疥。
题綦母氏孝友堂诗
作者：冯时行
朝代：宋

高堂丽丹雘，燕衎谢迫隘。
揭名屏物色，所取一何迈。
艰难丕平后，南陔日废坏。
借锄记父恩，紾臂饱兄嘬。
惟君肖古先，学识洞源派。
尊承天伦重，愧赧绝纤芥。
遥遥曾闵心，千载知勉励。
雍穆粹闺阃，里闬消螫虿。
培植诞嘉种，芟藴殄莠稗。
善积庆自余，福履可不卦。
斯堂寄丹抱，永焕曾玄戒。
白华粲堂下，紫荆老不杀。
吁嗟嗣芳烈，世世勿剪拜。
感激自成诗，谩往致壁疥。
题苏庆嗣睡乐轩
作者：冯时行
朝代：宋

六凿森剑戟，一枕寄华胥。
睡觉既殊辙，睡兮真乐欤。
达人蕴大观，方寸包太虚。
忧乐两不知，寤寐常如如。
昔也蝶栩栩，今焉周蘧蘧。
而今我法中，无欠亦无余。
以睡为乐邪，不睡宁非渠。
然则此轩名，无乃滞一隅。
苏子笑而应，斯岂真吾居。
飘流阅世故，早觉心地初。
今古一偃仰，天地一蘧庐。
揭名聊尔尔，至言恐惊愚。
题苏庆嗣睡乐轩
作者：冯时行
朝代：宋

六凿森剑戟，一枕寄华胥。
睡觉既殊辙，睡兮真乐欤。
达人藴大观，方寸包太虚。
忧乐两不知，寤寐常如如。
昔也蝶栩栩，今焉周蘧蘧。
而今我法中，无欠亦无余。
以睡为乐邪，不睡宁非渠。
然则此轩名，无乃滞一隅。
苏子笑而应，斯岂真吾居。
飘流阅世故，早觉心地初。
今古一偃仰，天地一蘧庐。
揭名聊尔尔，至言恐惊愚。
题蔡云叟山居
作者：冯时行
朝代：宋

茅屋依云晚未收，一门山色倚寒流。
戏檐黄雀惊弹剑，饮水鸟猿看放鈎。
醉卧落霞斜枕手，高吟晚日更昂头。
朝廷莫问安边策，人在深山笑五侯。
题蔡云叟山居
作者：冯时行
朝代：宋

茅屋依云晚未收，一门山色倚寒流。戏檐黄雀惊弹剑，饮水鸟猿看放钩。醉卧落霞斜枕手，高吟晚日更昂头。朝廷莫问安边策，人在深山笑五侯。
题虎丘
作者：冯时行
朝代：宋

海甸平无际，突阜如踞虎。杉松閟岩壑，殿阁焕藻黼。老眼凌云烟，吴会略可俯。昔游恍如昨，岁月不胜数。老矣惬重来，病倦喜欲愈。况复偕贤彦，清樽侑歌舞。高谈闻善谑，锦绣落英吐。篱菊粲佳节，山屐霁淫雨。蜀客万里外，艰虞棘肺腑。摧颓已无气，赖此作一鼓。却欲挽长江，快意洗天宇。且复置是事，秋风送归橹。
题虎丘
作者：冯时行
朝代：宋

海甸平无际，突阜如踞虎。
杉松閟岩壑，殿阁焕藻黼。
老眼凌云烟，吴会略可俯。
昔游恍如昨，岁月不胜数。
老矣惬重来，病倦喜欲愈。
况复偕贤彦，清罅侑歌舞。
高谈闻善谑，锦绣落英吐，
篱菊粲佳节，山屐霁淫雨，
蜀客万里外，艰虞棘肺腑。
摧颓已无气，赖此作一鼓。
却欲挽长江，快意洗天宇。
且复置是事，秋风送归橹。
题虎丘
作者：冯时行
朝代：宋

海甸平无际，突阜如踞虎。
杉松閟岩壑，殿阁焕藻黼。
老眼凌云烟，吴会略可俯。
昔游恍如昨，岁月不胜数。
老矣惬重来，病倦喜欲愈。
况復偕贤彦，清罇侑歌舞。
高谈闻善谑，锦绣落英吐。
篱菊粲佳节，山屐霁淫雨。
蜀客万里外，艰虞棘肺腑。
摧颓已无气，頼此作一鼓。
却欲挽长江，快意洗天宇。
且復置是事，秋风送归橹。
题郭信可琴中趣轩
作者：冯时行
朝代：宋

泠泠接吾耳，尘尔非真精。
大音寂无响，瓦砾如雷鸣。
古今滞迷妄，溜溜尘所萦。
落叶随水去，颠风吹残英。
道人了本源，超然契无生。
销溶天所假，浩荡还空明。
视听非耳目，况复求音声。
竹木閟渔社，衡茅落初营。
杖藜候晚收，曳履看春耕。
无为万物逝，不言四时行。
情尘泯绝处，大地皆{经纟换音}韺。
渊明出醉语，能与此理并。
见之偶一笑，呼儿署南荣。
莫作如是观，吾轩本无名。
题郭信可琴中趣轩
作者：冯时行
朝代：宋

泠泠接吾耳，尘尔非真精。大音寂无响，瓦砾如雷鸣。古今滞迷妄，溜溜尘所萦。落叶随水去，颠风吹残英。道人了本源，超然契无生。销镕天所假，浩荡还空明。视听非耳目，况复求音声。竹木閟渔社，衡茅落初营。杖藜候晚收，曳履看春耕。无为万物逝，不言四时行。情尘泯绝处，大地皆䪫韺。渊明出醉语，能与此理并。见之偶一笑，呼儿署南荣。莫作如是观，吾轩本无名。
题郭信可琴中趣轩
作者：冯时行
朝代：宋

泠泠接吾耳，尘尔非真精。
大音寂无响，瓦砾如雷鸣。
古今滞迷妄，溜溜尘所萦。
落叶随水去，颠风吹残英。
道人了本源，超然契无生。
销镕天所假，浩荡还空明。
视听非耳目，况復求音声。
竹木閟渔社，衡茅落初营。
杖藜候晚收，曳履看春耕。
无为万物逝，不言四时行。
情尘泯绝处，大地皆䪫韺。
渊明出醉语，能与此理并。
见之偶一笑，呼儿署南荣。
莫作如是观，吾轩本无名。
题香积寺
作者：冯时行
朝代：宋

拨草詹风日，招提重访寻。
雪如将路断，云实助山深。
密印传初祖，英国嗣少林。
我来聊借榻，静夜听龙吟。
题香积寺
作者：冯时行
朝代：宋
体裁：五言律诗

拨草詹风日，招提重访寻。雪如将路断，云实助山深。密印传初祖，英风嗣少林。我来聊借榻，静夜听龙吟。
题黄氏所居
作者：冯时行
朝代：宋

环翠五六里，深藏三四家。
风高鸣雁序，春暖茁兰芽。
门苍分楠直，溪流带竹斜。
我来风雪晓，倚杖看梅花。
食笋
作者：冯时行
朝代：宋

锦箨初开玉色鲜，烹苞菹脯尽称贤。绝能加饭非无补，浪说冰脾苦不便。一日偶无慵下箸，四时都有不论钱。寒儒气味都休问，准拟凌风作瘦仙。
食笋
作者：冯时行
朝代：宋

锦箨初开玉色鲜，烹苞葅脯尽称贤。
绝能加饭非无补，浪说冰脾苦不便。
一日偶无慵下箸，四时都有不论钱。
寒儒气味都休问，准拟凌风作瘦仙。
龙鹤祷雨
作者：冯时行
朝代：宋

地灵丘壑邃，危路入紫烟。
藤萝閟尺水，中有龙潜渊。
青曦弄骄晖，绍兴丙辰年。
嗷嗷周余民，生理谅难全。
令尹谢不敏，来上天公笺。
一念如丝芒，已斡造化权。
夜半雷绕山，雨出山之巅。
凌晨眺四郊，草木亦欣然。
民戴神之休，次谓令尹贤。
贤则吾岂敢，庶逭失职愆。
甲兵久不洗，风霾涨尘寰。
兹事非神助，谁其荡腥羶。
物极理必反，否泰如循环。
神龙傥有意，速起飞九天。
龙鹤祷雨
作者：冯时行
朝代：宋

地灵丘壑邃，危路入紫烟。
藤萝閟尺水，中有龙潜渊。
青曦弄骄晖，绍兴丙辰年。
嗷嗷周余民，生理谅难全。
令尹谢不敏，来上天公笺。
一念如丝芒，已斡造化权。
夜半雷绕山，雨出山之巅。
凌晨眺四郊，草木亦欣然。
民载神之休，次谓令尹贤。
贤则吾岂敢，庶逭失职愆。
甲兵久不洗，风霾涨尘寰。
兹事非神助，谁其荡腥膻。
物极理必反，否泰如循环。
刘龙傥有意，速起飞九天。
龙鹤祷雨
作者：冯时行
朝代：宋

地灵丘壑邃，危路入紫烟。藤萝閟尺水，中有龙潜渊。青曦弄骄晖，绍兴丙辰年。嗷嗷周馀民，生理谅难全。令尹谢不敏，来上天公笺。一念如丝芒，已斡造化权。夜半雷绕山，雨出山之巅。凌晨眺四郊，草木亦欣然。民戴神之休，次谓令尹贤。贤则吾岂敢，庶逭失职愆。甲兵久不洗，风霾涨尘寰。兹事非神助，谁其荡腥膻。物极理必反，否泰如循环。神龙傥有意，速起飞九天。
句
作者：冯显
朝代：宋

甲子循环幸一终。
南山留题
作者：冯晦
朝代：宋
体裁：七言绝句

南山之景幽且清，台亭上下知几层。王吴妙手写不得，若非造物其谁能。
南纪楼
作者：冯杞
朝代：宋
体裁：七言绝句

岂忍轻离江汉州，去思日夜逐东流。可怜南纪楼前路，常与邦人忆蔡侯。
句
作者：冯杞
朝代：宋

人物英雄故沔州，嶓岷千古奉双流。谁知江汉壶中地，别有蓬瀛物外天。
句·其一
作者：冯杞
朝代：宋

人物英雄故沔州，嶓岷千古奉双流。
句·其二
作者：冯杞
朝代：宋

谁知江汉壶中地，别有蓬瀛物外天。
忆乡歌四首
作者：冯梦得
朝代：宋

侬是剑南人，惯识故乡好。绿叶接红花，辉映绥安道。炎夏天颇热，侬门对溪住。摇荡采莲舟，深处疑风露。塞上秋始肃，野草叶叶黄。侬家有菊花，灼灼不忧霜。塞北寒气逼，对火拥氍毹。犹忆侬家里，蓬头两夹襦。
忆乡歌四首·其一
作者：冯梦得
朝代：宋
体裁：五言绝句

侬是剑南人，惯识故乡好。绿叶接红花，辉映绥安道。
忆乡歌四首·其三
作者：冯梦得
朝代：宋
体裁：五言绝句

塞上秋始肃，野草叶叶黄。侬家有菊花，灼灼不忧霜。
忆乡歌四首·其二
作者：冯梦得
朝代：宋
体裁：五言绝句

炎夏天颇热，侬门对溪住。摇荡采莲舟，深处疑风露。
忆乡歌四首·其四
作者：冯梦得
朝代：宋

塞北寒气逼，对火拥氍毹。
犹忆侬家裏，蓬头两夹襦。
忆乡歌四首·其四
作者：冯梦得
朝代：宋

塞北寒气逼，对火拥氍毹。犹忆侬家里，蓬头两夹襦。
咏归亭
作者：冯椅
朝代：宋

弓转寒溪月一湾，下临虎豹踞斓斑。
林烟开处飞层阁，云市穷头护远山。
衿佩光阴弦诵裏，舟梁人物画图间。
红尘堆案那能到，只有渔舟自往还。
咏归亭
作者：冯椅
朝代：宋

弓转寒溪月一湾，下临虎豹踞斓斑。林烟开处飞层阁，云市穷头护远山。衿佩光阴弦诵里，舟梁人物画图间。红尘堆案那能到，只有渔舟自往还。
临终颂
作者：冯楫
朝代：宋
体裁：四言诗

初三十一，中九下七。老人言尽，龟哥眼赤。
劝谕赈济诗
作者：冯楫
朝代：宋

我昔未第日，乡间逢岁饥。
两率闾里人，相共行赈济。
饥民仅得食，免困饿而毙。
及我登第后，被罪归田里。
寻复拜召命，迤逦治行计。
忽见道途间，小儿有遗弃。
复自劝乡邦，割己用施惠。
日饭八千人，八旬乃休止。
于时已麦熟，粮食相接济。
我始趋行朝，蒙恩长宗寺。
初本不望报，人以为能事。
制司具切奏，还官不容避。
今年又少歉，我适帅泸水。
无户备饭食，所济俱用米。
聊舍三百斛，十中活一二。
又以一千石，减价平行布。
每石减十钱，庶几无涌贵。
更有不熟处，资简涧川类。
计用减价糶，所祈均获济。
我非财有余，但愍民不易。
一时所施行，乐为之识记。
劝谕赈济诗
作者：冯楫
朝代：宋

我朝未第日，乡间逢岁饥。两率闾里人，相共行赈济。饥民仅得食，免困饿而毙。及我登第后，被罪归田里。寻复拜召命，迤逦治行计。忽见道途间，小儿有遗弃。复自劝乡邦，割己用施惠。日饭八千人，八旬乃休止。于时已麦熟，粮食相接济。我始趋行朝，蒙恩长宗寺。初本不望报，人以为能事。利司具切奏，还官不容避。今年又少歉，我适帅泸水。无户备饭食，所济俱用米。聊舍三百斛，十中活一二。又以一千石，减价平行市。每石减十钱，庶几无涌贵。更有不熟处，资简潼川类。计用减价粜，所祈均获济。我非财有馀，但悯民不易。一时所施行，乐为之识记。
劝谕赈济诗
作者：冯楫
朝代：宋

我朝未第日，乡间逢岁饥。
两率闾里人，相共行赈济。
饥民仅得食，免困饿而毙。
及我登第后，被罪归田里。
寻復拜召命，迤逦治行计。
忽见道途间，小儿有遗弃。
復自劝乡邦，割己用施惠。
日饭八千人，八旬乃休止。
于时已麦熟，粮食相接济。
我始趋行朝，蒙恩长宗寺。
初本不望报，人以为能事。
利司具切奏，还官不容避。
今年又少歉，我适帅泸水。
无户备饭食，所济俱用米。
聊舍三百斛，十中活一二。
又以一千石，减价平行市。
每石减十钱，庶几无涌贵。
更有不熟处，资简潼川类。
计用减价粜，所祈均获济。
我非财有余，但愍民不易。
一时所施行，乐为之识记。
施经偈
作者：冯楫
朝代：宋

我赋耽痂癖，有财贮空虚。不作子孙计，不为车马速。不充玩好用，不买声色娱。置锥无南亩，片瓦无屋庐。所得月俸给，唯将赎梵书。万里遣迎介，崎岖涉长途。奉安大刹中，开示诸迷徒。庶几披阅者，咸得入无馀。古佛为半偈，尚乃舍生躯。我今以财施，痛楚不侵肤。以我较古佛，苦乐万倍殊。所以不惜财，非是禀性愚。借问借财人，终日较锱铢。无常忽地到，宁免生死无。
施经偈
作者：冯楫
朝代：宋

我赋躭痂癖，有财貯空虚。
不作子孙计，不为车马速。
不充玩好用，不买声色娱。
置锥无南亩，片瓦无屋庐。
所得月俸给，唯将赎梵书。
万里遣迎介，崎岖涉长途。
奉安大刹中，开示诸迷徒。
庶几披阅者，咸得入无余。
古佛为半偈，尚乃舍生躯。
我今以财施，痛楚不侵肤。
以我较古佛，苦乐万倍殊。
所以不惜财，非是稟性愚。
借问借财人，终日较锱铢。
无常忽地到，宁免生死无。
施经偈
作者：冯楫
朝代：宋

我赋躭痂癖，有财贮空虚。
不作子孙计，不为车马速。
不充玩好用，不买声色娱。
置锥无南亩，片瓦无屋庐。
所得月俸给，唯将赎梵书。
万里遣迎介，崎岖涉长途。
奉安大剎中，开示诸迷徒。
庶几披阅者，咸得入无余。
古佛为半偈，尚乃舍生躯。
我今以财施，痛楚不侵肤。
以我较古佛，苦乐万倍殊。
所以不惜财，非是禀性愚。
借问借财人，终日较锱铢。
无常忽地到，宁免生死无。
自咏
作者：冯楫
朝代：宋

公事之余喜坐禅，少曾将胁到床眠。
虽然现出宰官相，长老之名四海传。
自咏
作者：冯楫
朝代：宋

公事之馀喜坐禅，少曾将胁到床眠。虽然现出宰官相，长老之名四海传。
题枯嵝图
作者：冯楫
朝代：宋

形骸在此，其人何在。
乃知一灵，不属皮袋，
题枯髅图
作者：冯楫
朝代：宋
体裁：四言诗

形骸在此，其人何在。乃知一灵，不属皮袋。
祝融峰
作者：冯浚
朝代：宋
体裁：七言律诗

手执筇敲结佩刀，直趋危顶一峰豪。回头朝市声声远，接武烟霞步步高。天上召雷池水涨，人间祷雨穴风号。九千七百三十丈，翠压江湖几点涛。
众乐亭
作者：冯浩
朝代：宋

尝闻众乐亭，未窥众乐景。今蒙贶新诗，若得暂观省。万象盈纸来，孤风随笔骋。丹青惭近功，造化与遥领。因识主人怀，殆非郡侯政。所寄嬉游中，期欢众庶竞。无俾一夫愁，将和四时盛。此而推是心，况乎持大柄。青山绿水佳，百草千花胜。吾将因宦游，异日细谣咏。
众乐亭
作者：冯浩
朝代：宋

尝闻众乐亭，未窥众乐景。
今蒙贶新诗，若得蹔观省。
万象盈纸来，孤风随笔骋。
丹青惭近功，造化与遥领。
因识主人怀，殆非郡侯政。
所寄嬉游中，期欢众庶竞。
无俾一夫愁，将和四时盛。
此而推是心，况乎持大柄。
青山绿水佳，百草千花胜。
吾将因宦游，异日细谣咏。
送程给事知越州
作者：冯浩
朝代：宋

前岁虎符才罢府，此时龙节复行台。江湖远地虽劳力，大紫中楹正择才。召伯甘棠歌旧治，并州竹马喜重来。莫将华发嗟寒素，会见青云道路开。
送程给事知越州·其一
作者：冯浩
朝代：宋

前岁虎符纔罢府，此时龙节復行台。
江湖远地虽劳力，大紫中楹正择才。
召伯甘。
送程给事知越州·其二
作者：冯浩
朝代：宋

棠歌旧治，并州竹马喜重来。
莫将华髮嗟寒素，会见青云道路开。
题招题院静照堂
作者：冯浩
朝代：宋

宝坊新构断尘飞，宴坐朝朝内外宜。一自觉来无相见，久忘言后少人知。天中月满云收夜，海底珠明浪静时。顿向此间超十地，愿将安定證群疑。
题招题院静照堂
作者：冯浩
朝代：宋

宝坊新构断尘飞，宴坐朝朝内外宜。
一自觉来无相见，久忘言后少人知。
天中月满云收夜，海底珠明浪静时。
顿向此间超十地，愿将安定证群疑。
春日田园杂兴
作者：冯澄
朝代：宋

编阑春思倩吟鞭，着面和风软似绵。
黄犊乌犍秧谷候，雄蜂雌蝶菜花天。
把鉏健妇踏烟垄，抱瓮丈人分野泉。
忙事关心在何处，流鶑不听听啼鹃。
春日田园杂兴
作者：冯澄
朝代：宋

编阑春思倩吟鞭，著面和风软似绵。黄犊乌犍秧谷候，雄蜂雌蝶菜花天。把锄健妇踏烟垄，抱瓮丈人分野泉。忙事关心在何处？流莺不听听啼鹃。
句
作者：冯澥
朝代：宋

腊腊批红玉，霜梨割紫金。
如梦令（题龙脊石）
作者：冯熔
朝代：宋
体裁：词

素养浩然之气，铁石心肠谁拟。蒿目县前江，不逐队鱼游戏。藏器。藏器。只等时乘奋起。
宣和七年十二月二十一日就睿谟殿张灯预赏元宵曲燕应制
作者：冯熙载
朝代：宋

化工欲放阳春到，先教玄冥戮衰草。
层冰封地万木僵，谁向雪中探天巧。
璇玑星回斗指寅，羣芳未知时已春。
人心荡漾趁佳节，灯夕独冠年华新。
昇平万里同文轨，井邑相连通四裔。
兰膏竞吐夜烘春，和叔回车避义辔。
巍巍九禁倚天开，温风更觉先春来。
试灯不用雨花落，迎阳为却寒崔嵬。
宣和初载元冬尾，瑞白纔消尘不起。
穆清光赏属钦邻，锦绣云龙颁宴喜。
初闻传诏开睿谟，步障几里承金铺。
调音度曲三千女，正似广乐陈清都。
遏云妙唱韩娥侣，回雪飞花称独步。
千春蟠木效地英，献寿当筵岂金母。
上林晚色烟霭轻，景龙游人欢笑声。
霞裾月佩拥仙仗，翠凤挟辇趋平成。
铜华金掌散晶彩，翠碧重重簇珠琲。
先从前殿望修廊，日出绮霞红茜海。
神光通透云母屏，骊龙出舞波涛惊。
煌煌黼座承天命，座下错落如明星。
榻前玉案真核旅，兽炭银炉夜初鼓。
宪天重屋讶云屯，崇道箫台疑蜃吐。
前楹火柱回万牛，兰卿璧碎色光浮。
周围照耀眼界彻，冰壶漾月生珠流。
点点金钱尽衔璧，豹髓腾辉粲银砾。
丝篁人籁有机缄，缴绎清音传屋壁。
须臾随跸登会宁，如骖鸾鹤游紫清。
彩蟾倒影上浮空，纤云不点惟光明。
四壁垂帘围暖玉，银釭吐艷相连属。
棼楣横带碧玻璃，一朵翠云承日毂。
万光闪烁争吐吞，烛龙衔耀辉四昆。
又如电母神鞭驰，金蛇着壁不可扪。
端信奇工通造化，岂比优人能幻假。
丹青漫数顾虎头，盘礴解衣催客写。
此时帝御钧天台，紫垣两两明三台。
尚方饮器万金宝，古玉未足夸云雷。
帝傍侍女云华品，玉立仙标及时韵。
四音促柱泛笙箫，应有翔鸾落千仞。
龙瓶泻酒如流泉，御厨络绎纷珍鲜。
榻边争欲供天笑，快倒颇类鲸吸川。
厌厌夜饮方欢洽，玉漏频催鼓三迭。
金门初下醉归时，正见冰轮上城堞。
微臣去岁陪清班，恶诗误辱重瞳观。
小才易穷真鼠技，再赋愈觉相如悭。
宣和七年十二月二十一日就睿谟殿张灯预赏元宵曲燕应制
作者：冯熙载
朝代：宋

化工欲放阳春到，先教玄冥戮衰草。层冰封地万木僵，谁向雪中探天巧。璿玑星回斗指寅，群芳未知时已春。人心荡漾趁佳节，灯夕独冠年华新。升平万里同文轨，井邑相连通四裔。兰膏竞吐夜烘春，和叔回车避义辔。巍巍九禁倚天开，温风更觉先春来。试灯不用雨花落，迎阳为却寒崔嵬。宣和初载元冬尾，瑞白才消尘不起。穆清光赏属钦邻，锦绣云龙颁宴喜。初闻传诏开睿谟，步障几里承金铺。调音度曲三千女，正似广乐陈清都。遏云妙唱韩娥侣，回雪飞花称独步。千春蟠木效地英，献寿当筵岂金母。上林晚色烟霭轻，景龙游人欢笑声。霞裾月佩拥仙仗，翠凤挟辇趋平成。铜华金掌散晶彩，翠碧重重簇珠琲。先从前殿望脩廊，日出绮霞红茜海。神光通透云母屏，骊龙出舞波涛惊。煌煌黼座承天命，座下错落如明星。榻前玉案真核旅，兽炭银炉夜初鼓。宪天重屋讶云屯，崇道箫台疑蜃吐。前楹火柱回万牛，兰卿璧碎色光浮。周围照耀眼界彻，冰壶漾月生珠流。点点金钱尽衔璧，豹髓腾辉粲银砾。丝篁人籁有机缄，缴绎清音传屋壁。须臾随跸登会宁，如骖鸾鹤游紫清。彩蟾倒影上浮空，纤云不点惟光明。四壁垂帘围暖玉，银釭吐艳相连属。棼楣横带碧玻璃，一朵翠云承日毂。万光闪烁争吐吞，烛龙衔耀辉四昆。又如电母神鞭驰，金蛇著壁不可扪。端信奇工通造化，岂比优人能幻假。丹青漫数顾虎头，盘礴解衣催客写。此时帝御钧天台，紫垣两两明三台。尚方饮器万金宝，古玉未足誇云雷。帝傍侍女云华品，玉立仙标及时韵。四音促柱泛笙箫，应有翔鸾落千仞。龙瓶泻酒如流泉，御厨络绎纷珍鲜。榻边争欲供天笑，快倒颇类鲸吸川。厌厌夜饮方欢洽，玉漏频催鼓三叠。金门初下醉归时，正见冰轮上城堞。微臣去岁陪清班，恶诗误辱重瞳观。小才易穷真鼠技，再赋愈觉相如悭。
烂柯山
作者：冯熙载
朝代：宋
体裁：古风

昔游龙蟠之御室，碧落洞天分甲乙。飞泉万斛如镕银，直泻山腰逗岩溢。一泓百尺琉璃青，中有片石削砥平。地炎蒸石石生乳，石乳满岩悬佩璎。仙风逼人有仙气，梦魂几年骑鹤行。今有烂柯之石桥，石桥雄傲昂碧霄。两山直立作桥足，天柱突兀撑天高。日晶下衬赤光起，屹然金背穷灵鳌。云埋雾锁雪色净，白虹贯天横玉腰。鲧力未能平浲水，浩浩襄陵曾到此。砠山洗出石中泥，露出骨格骊龙峙。秦皇东欲游蓬莱，神人鞭起何崔嵬。不然巨灵奋高掌，劈破气母胚腪胎。上通人度鸟道峻，下视绝壁龙门开。天成地造势欲坠，险怪可逼神谈咍。陵谷巳变旧渊实，无复异物掀风雷。南山诸峰高摩天，一削万仞芙蓉颠。东西乌巨最奇绝，上有楼阁排金仙。北山偃蹇雄插地，旁掩群山若拳砺。虬蟠虎踞不飞动，孤起一峰轩翠气。掀眉环视如指掌，堂堂直上天门敞。彤霞瑞云几段奇，皓月清风两明荡。泉石花草不足数，岂顾宫阙排银榜。宜乎羽人开奕枰，一子著破千年情。无弦琴上弹哑曲，岂以黑白分死生。樵夫浪游亦到此，所以心醉忘其形。呜呼石桥吾家山，二十七年人世间。玉龙在手不称意，聊复尔尔猿鹿间。人生穷达贵自适，古书浊酒开朱颜。尻轮神马时一到，捶风十尺青琅玕。桥前老松作龙吼，桥外古刹钟声寒。梦清俗耳揖仙气，息黥补劓完雕肝。收罗万象付毛颖，豪气一洗相如悭。何须穷荒访碧落，石桥石桥吾到难。
题武夷
作者：冯端荣
朝代：宋

缲得春蚕不值钱，几时南亩解丰年。小臣无计纾民力，稽首虚皇一炷烟。花满晴烟树满云，我来宁是学仙人。愿将九曲溪头水，散作年年百里春。
题武夷·其一
作者：冯端荣
朝代：宋
体裁：七言绝句

缲得春蚕不值钱，几时南亩解丰年。小臣无计纾民力，稽首虚皇一炷烟。
题武夷·其二
作者：冯端荣
朝代：宋
体裁：七言绝句

花满晴烟树满云，我来宁是学仙人。愿将九曲溪头水，散作年年百里春。
庵
作者：冯脩之
朝代：宋
体裁：五言律诗

孤庵半掩门，竹外见前村。地僻山容静，天阴日色昏。风琴鸣木杪，水乐漱云根。苍壁题诗处，淋漓醉墨痕。
风月楼
作者：冯艾子
朝代：宋
体裁：七言律诗

平揖双峰俯霁虹，近窥乔木欲相雄。一溪流水一溪月，八面疏棂八面风。取用自然无尽藏，高寒如在太虚空。落成恰值三秋半，为我吹开白兔宫。
耆英会诗
作者：冯行己
朝代：宋

书称五福寿为先，有德人方得寿延。
自媿栎樗非远器，谁应齿髮亦遐年。
立身官未三公贵，推老名陪二相贤。
喜把衰容模梵宇，惭无纤效勒燕然。
当时遭遇承陶冶，今日光荣预燕筵。
从此洛城增胜概，又新重作画图传。
耆英会诗
作者：冯行己
朝代：宋

书称五福寿为先，有德人方得寿延。自愧栎樗非远器，谁应齿发亦遐年。立身官未三公贵，推老名陪二相贤。喜把衰容模梵宇，惭无纤效勒燕然。当时遭遇承陶冶，今日光荣预燕筵。从此洛城增胜概，又新重作画图传。
登齐山
作者：冯褎然
朝代：宋
体裁：七言律诗

万山森玉寒如削，一骑奔尘去欲飞。路阔并鞍同笑语，酒酣执手话依违。英名他日垂青史，好语今朝纪翠微。三月钱塘江上道，莫歌金缕易忘归。
临终颂
作者：冯观国
朝代：宋
体裁：五言绝句

平生无町畦，任真但落魄。烂醉是生涯，天地为棺椁。
满庭芳
作者：冯观国
朝代：宋
体裁：词

嘲风吟月，挥毫染翰，算来都是徒然。十年狂荡，无用买山钱。假使诗高太白，草书还、远胜张颠。又何事、精神费尽，不解作飞仙。如今归也，乌巾短褐，指袖天边。向罗浮山顶，太华峰前。一笑白云万顷，青冥上，鸾鹤翩翩。浑无事，胡麻饭饱，终日弄清泉。
谢人
作者：冯观国
朝代：宋
体裁：七言绝句

踏遍红尘四百州，几多风月是良俦。朝来应笑酡颜叟，道不相侔风马牛。
述怀
作者：冯观国
朝代：宋

落魄尘寰触处然，深藏妙用散神仙。
笔端间作龙蛇走，壶裏常挑日月悬。
漫假人伦来混世，只将酒盏度流年。
潜修功行归何处，笑指瀛洲返洞天。
述怀
作者：冯观国
朝代：宋

落魄尘寰触处然，深藏妙用散神仙。笔端间作龙蛇走，壶里常挑日月悬。漫假人伦来混世，只将酒盏度流年。潜修功行归何处，笑指瀛洲返洞天。
酒间作
作者：冯观国
朝代：宋
体裁：七言绝句

南北东西总是家，自知身命属烟霞。只因贪恋一杯酒，误却碧桃千树花。
题化龙坊酒楼壁
作者：冯观国
朝代：宋
体裁：七言绝句

若问先生归去来，此行直是到天台。碧桃瑶草紫芝熟，到日须容醉玉杯。
题栋
作者：冯观国
朝代：宋
体裁：七言绝句

水非沟壑龙方卧，木是梧桐凤始栖。莫道男儿无去路，碧霄云外有仙梯。
题义门胡氏华林书院
作者：冯起
朝代：宋
体裁：七言律诗

华林仙野近南昌，闻说幽奇景异常。竹翠松寒笼药圃，水清山秀绕书堂。词登科第名尤振，恩表门闾道愈光。我恨方为簪组累，莫同吟啸白云房。
题慈溪庆安寺古松
作者：冯輗
朝代：宋

寒松一干老苍苍，古寺门前岁月长。匠伯偶图舟楫利，禅翁方患斧斤伤。得全此日同齐栎，勿剪他年比召棠。可但与君期久远，相将俱列大夫行。
题慈溪庆安寺古松
作者：冯輗
朝代：宋

寒松一干老苍苍，古寺门前岁月长。
匠伯偶图舟楫利，禅翁方患斧斤伤。
得全此日同齐栎，勿翦他年比召棠。
可但与君期久远，相将俱列大夫行。
句
作者：冯载
朝代：宋

荆轲一去不复返，易水东流无尽期。
淳熙壬寅沿檄游洞天
作者：冯钢
朝代：宋

洞府深沈别有天，晕飞楼阁耸晴烟。
诗传玉局惊凡目，丹就金炉记昔年。
翠涌千波横绝壁，风吹万籁入飞泉。
他时待我功成后，卜室青山绝世缘。
淳熙壬寅沿檄游洞天
作者：冯钢
朝代：宋
体裁：七言律诗

洞府深沈别有天，翚飞楼阁耸晴烟。诗传玉局惊凡目，丹就金炉记昔年。翠涌千波横绝壁，风吹万籁入飞泉。他时待我功成后，卜室青山绝世缘。
寿右丞相
作者：冰壶
朝代：宋

东方正气毓元身，夙禀春阳泽物心。应昴酂侯依汉日，骑箕傅说作商霖。地隆鼎铉关三极，风动笙镛叶八音。稽首君亲同介寿，郧山鄞水等高深。淳祐更弦第二春，顺开黄道对昌辰。貔貅不动红尘骑，鸿雁于归青野人。千载龙云符气运，一堂鱼水会精神。地寒燕谷须钧播，挥手东风造化仁。
寿右丞相·其一
作者：冰壶
朝代：宋

东方正气毓元身，夙禀春阳泽物心。应昴酂侯依汉日，骑箕傅说作商霖。地隆鼎铉关三极，风动笙镛叶八音。稽首君亲同介寿，郧山鄞水等高深。
寿右丞相·其一
作者：冰壶
朝代：宋

东方正气毓元身，夙禀春阳泽物心。
应昴酇侯依汉日，骑箕傅说作商霖。
地隆鼎铉关三极，风动笙镛叶八音。
稽首君亲同介寿，郧山鄞水等高深。
寿右丞相·其二
作者：冰壶
朝代：宋

淳佑更絃第二春，顺开黄道对昌辰。
貔貅不动红尘骑，鸿雁于归青野人。
千载龙云符气运，一堂鱼水会精神。
地寒燕谷须钧播，挥手东风造化仁。
寿右丞相·其二
作者：冰壶
朝代：宋

淳祐更弦第二春，顺开黄道对昌辰。貔貅不动红尘骑，鸿雁于归青野人。千载龙云符气运，一堂鱼水会精神。地寒燕谷须钧播，挥手东风造化仁。
壽右丞相·其一
作者：冰壺
朝代：宋

東方正氣毓元身，夙稟春陽澤物心。
應昴酇侯依漢日，騎箕傅說作商霖。
地隆鼎鉉關三極，風動笙鏞叶八音。
稽首君親同介壽，鄖山鄞水等高深。
壽右丞相·其二
作者：冰壺
朝代：宋

淳祐更絃第二春，順開黄道對昌辰。
貔貅不動紅塵騎，鴻雁于歸青野人。
千載龍雲符氣運，一堂魚水會精神。
地寒燕谷須鈞播，揮手東風造化仁。
圣济院
作者：况师点
朝代：宋
体裁：七言绝句

迢迢幽径入松关，四面云蓝分外寒。长啸一声山谷应，洞深惊起老龙蟠。
天宝洞
作者：况志宁
朝代：宋

风雨池边古木寒，千年枸杞当晨餐。
岩前石壁谁扃锁，岁岁秋风长蕙兰。
天宝洞
作者：况志宁
朝代：宋
体裁：七言绝句

风雨池边古木寒，千年枸芑当晨餐。岩前石壁谁扃锁，岁岁秋风长蕙兰。
春风楼
作者：况志宁
朝代：宋

晴日游丝拂画栏，酒帘轻扬碧云端。
春风蝴蝶知何处，愁切江南曲已残。
春风楼
作者：况志宁
朝代：宋

晴日游丝拂画栏，酒帘轻飏碧云端。春风蝴蝶知何处，愁切江南曲已残。
梅仙坛
作者：况志宁
朝代：宋
体裁：七言绝句

上疏归来事可叹，岭头谁为筑星坛。先生不食炎刘禄，自拾松花当晚餐。
梅仙坛
作者：况志宁
朝代：宋

上疏归来事可欢，岭头谁为築星坛。
先生不食炎刘禄，自拾松花当晚餐。
百花桥
作者：况志宁
朝代：宋
体裁：七言绝句

波光清浅玉虹横，过客谁题柱上名。锦锈铺张春色满，小车花下丽人行。
豫章台
作者：况志宁
朝代：宋

城阴零落豫章台，平地晴沙卷雪来。
欲访邻翁问尘迹，小园荒径长莓苔。
豫章台
作者：况志宁
朝代：宋
体裁：七言绝句

城阴零落豫章台，平地晴沙捲雪来。欲访邻翁问尘迹，小园荒径长莓苔。
听月楼
作者：冷应澂
朝代：宋

听月楼高接泰清，楼高听月最分明。
转空轧軏冰轮响，捣药叮噹玉杵鸣。
乐奏广寒音细细，斧侵丹桂韵丁丁。
更须一派天风起，吹下嫦娥笑语声。
谢御赐紫金鱼袋乌纱象简
作者：冷应澂
朝代：宋

日映罦罳晓殿深，君恩稠叠驾亲临。
褒衣红濯天机锦，束带黄分风帑金。
何幸清班容宦辙，自惭白发点朝簪。
拨乱政治平生学，消得君王念苦辛。
述怀
作者：冷应澂
朝代：宋

位列三台贵，旌旄障雨深。
仁廉两个字，忠孝一生心。
出省轻侯印，归甯问俸金。
携家半窗月，撑转古榕阴。
听月楼
作者：冷应澄
朝代：宋
体裁：七言律诗

听月楼高接泰清，楼高听月最分明。转空轧軏冰轮响，捣药叮当玉杵鸣。乐奏广寒音细细，斧侵丹桂韵丁丁。更须一派天风起，吹下嫦娥笑语声。
谢御赐紫金鱼袋乌纱象简
作者：冷应澄
朝代：宋

日映罦罳晓殿深，君恩稠叠驾亲临。褒衣红濯天机锦，束带黄分内帑金。何幸清班容宦辙，自惭白发点朝簪。拨乱致治平生学，消得君王念苦辛。
谢御赐紫金鱼袋乌纱象简
作者：冷应澄
朝代：宋

日映罦罳晓殿深，君恩稠迭驾亲临。
褒衣红濯天机锦，束带黄分内帑金。
何幸清班容宦辙，自惭白髮点朝簪。
拨乱致治平生学，消得君王念苦辛。
述怀
作者：冷应澄
朝代：宋
体裁：五言律诗

位列三台贵，旌旄障雨深。仁廉两个字，忠孝一生心。出省轻侯印，归宁问俸金。携家半窗月，撑转古榕阴。
聽月樓
作者：冷應澂
朝代：宋

聽月樓高接泰清，樓高聽月最分明。
轉空軋軏冰輪響，擣藥叮噹玉杵鳴。
樂奏廣寒音細細，斧侵丹桂韻丁丁。
更須一派天風起，吹下嫦娥笑語聲。
謝御賜紫金魚袋烏紗象簡
作者：冷應澂
朝代：宋

日映罦罳曉殿深，君恩稠疊駕親臨。
褒衣紅濯天機錦，束带黄分內帑金。
何幸清班容宦轍，自慚白髮點朝簪。
撥亂致治平生學，消得君王念苦辛。
述懷
作者：冷應澂
朝代：宋

位列三台貴，旌旄障雨深。
仁廉兩個字，忠孝一生心。
出省輕侯印，歸甯問俸金。
携家半窗月，撐轉古榕陰。
望江南
作者：净圆
朝代：宋

娑婆苦，情念骤如风。六贼村中无暂息，四蛇箧内更相攻。谁是主人公。
无慧力，爱纲转关笼。一向四楞低搭地，不思两脚欲梢空。前路更匆匆。
望江南
作者：净圆
朝代：宋

娑婆苦，身世一浮萍。蚊蚋睫中争小利，蜗牛角上窃虚名。一点气难平。人我盛，日夜长无明。地狱争头成队入，西方无个肯修行。空死复空生。争一作尽。
望江南·其五
作者：净圆
朝代：宋

娑婆苦，终日走尘寰。不觉年光随逝水，那堪日白发换朱颜。六趣任循环。今与古，谁肯死前闲。危脆利名才入手，虚华财色便追攀。荣辱片时间。
望江南·其十
作者：净圆
朝代：宋

西方好，群鸟美音声。华下和鸣歌六度，光中哀雅攒三乘。闻者悟无生。三恶道，犹自不知名。皆是佛慈亲变化，欲宣法语警迷情。心地顿圆明。
望江南·其十一
作者：净圆
朝代：宋

西方好，清旦供尤佳。缥缈仙云随宝仗，轻盈衣裓戒贮天华。十万去非赊。诸佛土，随念遍河沙。莲掌抚摩亲授记，潮音清妙响频伽。时至即还家。
望江南·其十二
作者：净圆
朝代：宋

西方好，我佛大慈悲。但具三心圆十念，即登九品越三祇。神力不思议。临执尽，接引定无疑。普愿众生同系念，金台天乐共迎时。弹指到莲池。
望江南·其十二
作者：净圆
朝代：宋
体裁：词

西方好，我佛大慈悲。但具三心圆十念，即登九品越三祇。神力不思议。临限尽，接引定无疑。普愿众生同系念，金台天乐共迎时。弹指到莲池。
望江南·其四
作者：净圆
朝代：宋

娑婆苦，生老病无常。九窍腥臊流秽污，一包脓血贮皮囊。争弱又争强。随妄想，耽欲更荒唐。念佛看经云著相，破斋毁戒却无妨。只恐有阎王。
望江南·其四
作者：净圆
朝代：宋
体裁：词

娑婆苦，生老病无常。九窍腥臊流秽污，一包脓血贮皮囊。争弱又争强。随妄想，耽欲更荒唐。念佛看经云著相，破斋毁戒却无妨。祇恐有阎王。
望江南·娑婆苦
作者：净圆
朝代：宋
体裁：词

娑婆苦，光影急如流。宠辱悲欢何日了，是非人我几时休。生死路悠悠。三界里，水面一浮沤。纵使英雄功盖世，只留白骨掩荒丘。何似早回头。
望江南·娑婆苦六首
作者：净圆
朝代：宋

娑婆苦，长劫受轮回。不断苦因离火宅，祗随业报入胞胎。辜负这灵台。朝又暮，寒暑急相催。一个幻身能几日，百端机巧衮尘埃。何得出头来。娑婆苦，生老病无常。九窍腥臊流秽污，一包脓血贮皮囊。争弱又争强。随妄想，耽欲更荒唐。念佛看经云著相，破斋毁戒却无妨。只恐有阎王。娑婆苦，终日走尘寰。不觉年光随逝水，那堪日白发换朱颜。六趣任循环。今与古，谁肯死前闲。危脆利名才入手，虚华财色便追攀。荣辱片时间。西方好，随念即超群。一点灵光随落日，万端尘事付浮云。人世自纷纷。凝望处，决定去栖神。金地经行光里步，玉楼宴坐定中身。方好任天真。西方好，七宝甃成池。四色好华敷菡萏，八功德水泛清漪。除渴又除饥。池岸上，楼殿势飞翚。碧玉雕栏填玛瑙，黄金危栋间玻璃。随处发光辉。西方好，群鸟美音声。华下和鸣歌六度，光中哀雅攒三乘。闻者悟无生。三恶道，犹自不知名。皆是佛慈亲变化，欲宣法语警迷情。心地顿圆明。西方好，清旦供尤佳。缥缈仙云随宝仗，轻盈衣裓戒贮天华。十万去非赊。诸佛土，随念遍河沙。莲掌抚摩亲授记，潮音清妙响频伽。时至即还家。西方好，我佛大慈悲。但具三心圆十念，即登九品越三祇。神力不思议。临执尽，接引定无疑。普愿众生同系念，金台天乐共迎时。弹指到莲池。
望江南·忆江南
作者：净圆
朝代：宋
体裁：词

娑婆苦，生老病无常。
九窍腥臊流秽污，一包脓血贮皮囊。
争弱又争强。
随妄想，耽欲更荒唐。
念佛看经云著相，破斋毁戒却无妨。
祗恐有阎王。
望江南·忆江南
作者：净圆
朝代：宋
体裁：词

西方好，七宝甃成池。
四色好华敷菡萏，八功德水泛清漪。
除渴又除饥。
池岸上，楼殿势飞翬。
碧玉雕栏填玛瑙，黄金危栋间玻璃。
随处发光辉。
望江南·忆江南
作者：净圆
朝代：宋
体裁：词

西方好，琼树耸高空。
弥覆七重珠宝网，庄严百亿妙华宫。
宫里众天童。
金地上，栏楯绕重重。
华雨飘颻香散漫，乐音嘹亮鼓清风。
闻者乐无穷。
望江南·忆江南·娑婆苦
作者：净圆
朝代：宋
体裁：词

娑婆苦，光影急如流。
宠辱悲欢何日了，是非人我几时休。
生死路悠悠。
三界里，水面一浮沤。
纵使英雄功盖世，祗留白骨掩荒丘。
何似早回头。
望江南·忆江南·娑婆苦
作者：净圆
朝代：宋
体裁：词

娑婆苦，情念骤如风。六贼村中无暂息，四蛇箧内更相攻。谁是主人公。无慧力，爱网转关笼。一向四楞低搭地，不思两脚欲梢空。前路更匆匆。
望江南·忆江南·娑婆苦
作者：净圆
朝代：宋

娑婆苦，生老病无常。
九窍腥臊流秽污，一包脓血贮皮囊。
争弱又争强。
随妄想，耽欲更荒唐。
念佛看经云着相，破斋毁戒却无妨。
祗恐有阎王。
望江南·忆江南·娑婆苦
作者：净圆
朝代：宋
体裁：词

娑婆苦，终日走尘寰。不觉年光随逝水，那堪白发换朱颜。六趣任循环。今与古，谁肯死前闲。危脆利名才入手，虚华财色便追攀。荣辱片时间。
望江南·忆江南·娑婆苦
作者：净圆
朝代：宋
体裁：词

娑婆苦，身世一浮萍。蚊蚋睫中争小利，蜗牛角上窃虚名。一点气难平。人我盛，日夜长无明。地狱争头成队入，西方无个肯修行。空死复空生。
望江南·忆江南·娑婆苦
作者：净圆
朝代：宋
体裁：词

娑婆苦，长劫受轮回。不断苦因离火宅，祗随业报入胞胎。辜负这灵台。朝又暮，寒暑急相催。一个幻身能几日，百端机巧衮尘埃。何得出头来。
望江南·忆江南·西方好
作者：净圆
朝代：宋
体裁：词

西方好，七宝甃成池。四色好华敷菡萏，八功德水泛清漪。除渴又除饥。池岸上，楼殿势飞翚。碧玉雕栏填玛瑙，黄金危栋间玻璃。随处发光辉。
望江南·忆江南·西方好
作者：净圆
朝代：宋
体裁：词

西方好，我佛大慈悲。
但具三心圆十念，即登九品越三祗。
神力不思议。
临报尽，接引定无疑。
普愿众生同系念，金台天乐共迎时。
弹指到莲池。
望江南·忆江南·西方好
作者：净圆
朝代：宋
体裁：词

西方好，清旦供尤佳。缥缈仙云随宝仗，轻盈衣裓贮天华。十万去非赊。诸佛土，随念遍河沙。莲掌抚摩亲授记，潮音清妙响频伽。时至即还家。
望江南·忆江南·西方好
作者：净圆
朝代：宋
体裁：词

西方好，群鸟美音声。
华下和鸣歌六度，光中哀雅赞三乘。
闻者悟无生。
三恶道，犹自不知名。
皆是佛慈亲变化，欲宣法语警迷情。
心地顿圆明。
望江南·西方好
作者：净圆
朝代：宋
体裁：词

西方好，琼树耸高空。弥覆七重珠宝网，庄严百亿妙华宫。宫里众天童。金地上，栏楯绕重重。华雨飘飖香散漫，乐音嘹亮鼓清风。闻者乐无穷。
望江南（娑婆苦·六首）
作者：净圆
朝代：宋

娑婆苦，长劫受轮回。不断苦因离火宅，祗随业报入胞胎。辜负这灵台。朝又暮，寒暑争相催。一个幻身能几日，百端机巧哀尘埃。何得出头来。
望江南（西方好·六首）
作者：净圆
朝代：宋
体裁：词

西方好，随念即超群。一点灵光随落日，万端尘事付浮云。人世自纷纷。凝望处，决定去栖神。金地经行光里步，玉楼宴坐定中身。方好任天真。
渔家傲
作者：净端
朝代：宋

斗转星移天渐晓。蓦然听得鹈鹕叫。山寺钟声人浩浩。木鱼噪。渡船过岸行官道。轻舟再奈长江讨。重添香饵为钩钓。钓得锦鳞船里跳。呵呵笑。思量天下渔家好。浪静西溪澄似练。片帆高挂乘风便。始向波心通一线。群鱼见。当头谁敢先吞咽。闪烁锦鳞如闪电。灵光今古应无变。爱是憎非都已遣。回头转。一轮明月升苍弁。七宝池中堪下钓。八功德水烟波渺。池底金沙齐布了。羡鱼鸟。周回旋绕为阶道。白鹤孔雀鹦鹉噪。弥陀接引毫光照。不是修行何得到。一般好。西方净土无烦恼。一只孤舟巡海岸。盘陀石上垂钩线。钓得锦鳞鲜又健。堪爱羡。龙王见了将珠换。钓罢归来莲苑看。满堂尽是真罗汉。便爇名香三五片。梵□献。原来佛不夺众生愿。
渔家傲·其三
作者：净端
朝代：宋
体裁：词

七宝池中堪下钓。八功德水烟波渺。池底金沙齐布了。羡鱼鸟。周回旋绕为阶道。白鹤孔雀鹦鹉噪。弥陀接引毫光照。不是修行何得到。一般好。西方净土无烦恼。
渔家傲·其二
作者：净端
朝代：宋
体裁：词

浪静西溪澄似练。片帆高挂乘风便。始向波心通一线。群鱼现。当头谁敢先吞咽。闪烁锦鳞如闪电。灵光今古应无变。爱是憎非都已遣。回头转。一轮明月升苍弁。
渔家傲·其四
作者：净端
朝代：宋
体裁：词

一只孤舟巡海岸。盘陀石上垂钩线。钓得锦鳞鲜又健。堪爱羡。龙王见了将珠换。钓罢归来莲苑看。满堂尽是真罗汉。便爇名香三五片。梵□献。原来佛不夺众生愿。
渔家傲·斗转星移天渐晓
作者：净端
朝代：宋
体裁：词

斗转星移天渐晓。蓦然听得鹈鹕叫。山寺钟声人浩浩。木鱼噪。渡船过岸行官道。轻舟再奈长江讨。重添香饵为钩钓。钓得锦鳞船里跳。呵呵笑。思量天下渔家好。
渔家傲·浪静西溪澄似练
作者：净端
朝代：宋
体裁：词

浪静西溪澄似练。片帆高挂乘风便。始向波心通一线。群鱼见。当头谁敢先吞咽。闪烁锦鳞如闪电。灵光今古应无变。爱是憎非都已遣。回头转。一轮明月升苍弁。
苏幕遮·遇荒年
作者：净端
朝代：宋
体裁：词

遇荒年，每常见。就中今年，洪水皆淹遍。父母分离无可恋。幸望豪民，救取庄家汉。最堪伤，何忍见。古寺禅林，翻作悲田院。日夜烧香频□□，祷告皇天，救护开方便。
刘龙洲祠
作者：凌万顷
朝代：宋
体裁：七言律诗

尝随荐鹗上天阍，肯信荒山泣断魂。百岁光阴随酒尽，一生气概祇诗存。冢倾平地藤萝合，碑倚空岩雾雨昏。纵是纸灰那得到，落花寒食不开门。
吊林和靖处士
作者：凌云
朝代：宋

孤山屹屹镇西湖，山上逋仙旧结庐。地僻真堪供隐逸，鹤驯全不费招呼。旌贤赐粟来天诏，踏雪寻梅入画图。留得遗祠表清德，斜阳古木自啼乌。
弔林和靖处士
作者：凌云
朝代：宋

孤山屹屹镇西湖，山上逋仙旧结庐。
地僻真堪供隠逸，鹤驯全不费招呼。
旌贤赐粟来天诏，踏雪寻梅入画图。
留得遗祠表清德，斜阳古木自啼乌。
太师菊
作者：凌云屋
朝代：宋
体裁：七言绝句

清白冠他三少贵，孤高独占九秋寒。功成勇退东篱下，不逐春红相牡丹。
洗药溪
作者：凌唐佐
朝代：宋

红泉声裏独徘徊，帝子当年洗药来。
怪底余香至今在，四时芝朮有花开。
洗药溪
作者：凌唐佐
朝代：宋

红泉声里独徘徊，帝子当年洗药来。怪底馀香至今在，四时芝朮有花开。
洗藥溪
作者：凌唐佐
朝代：宋

紅泉聲裏獨徘徊，帝子當年洗藥來。
怪底餘香至今在，四時芝朮有花開。
炼丹竈
作者：凌唐佐
朝代：宋

炼丹峰畔隐轩皇，石臼空存岁月长。
林下宛然含浄色，风前依旧发余香。
虽留此地千般药，难问当时九转方。
独向溪头重拂拭，五云何处日茫茫。
鍊丹灶
作者：凌唐佐
朝代：宋

鍊丹峰畔隐轩皇，石臼空存岁月长。林下宛然含净色，风前依旧发馀香。虽留此地千般药，难问当时九转方。独向溪头重拂拭，五云何处日茫茫。
鍊丹竈
作者：凌唐佐
朝代：宋

鍊丹峰畔隱軒皇，石臼空存歲月長。
林下宛然含浄色，風前依舊發餘香。
雖留此地千般葯，難問當時九轉方。
獨向溪頭重拂拭，五雲何處日茫茫。
黄山汤泉
作者：凌唐佐
朝代：宋
体裁：五言律诗

一道出遥岑，潺湲古到今。雪天声泻玉，月夜影摇金。岁旱施功大，民情被泽深。容成与轩帝，仙迹可追寻。
黄山湯泉
作者：凌唐佐
朝代：宋

一道出遙岑，潺湲古到今。
雪天聲瀉玉，月夜影搖金。
歲旱施功大，民情被澤深。
容成與軒帝，仙迹可追尋。
干山
作者：凌岩
朝代：宋

八峰葱茜石林幽，给事题诗记胜游。昨夜僧归钟鼓静，一声鹤唳海天秋。
横云山
作者：凌岩
朝代：宋

七峰？崒拥层峦，偃盖孤松石上蟠。行云白龙何处去，暮云深锁洞门寒。
横云山
作者：凌岩
朝代：宋
体裁：七言绝句

七峰�崒拥层峦，偃盖孤松石上蟠。行云白龙何处去，暮云深锁洞门寒。
细林山
作者：凌岩
朝代：宋

四峰孤耸郁苍苍，新构僧庐傍野塘。林下雨晴春昼暖，松花薰得白云香。
薛山
作者：凌岩
朝代：宋

五峰遥隔水村西，薛老曾来隐翠微。牧子唱歌樵子笛，贪看明月夜忘归。
佘山
作者：凌嵒
朝代：宋

三峰高遠翠光濃，右列仙宮左梵宮。
月落軒空人不見，野花山鳥自春風。
凤凰山
作者：凌嵒
朝代：宋
体裁：七言绝句

一峰云气接蓬莱，白石磷磷护碧苔。几向凤凰池上望，不知何日凤凰来。
崑山
作者：凌嵒
朝代：宋

九峰西峙比崑崙，晉代將軍墓尚存。
今日捫蘿登絕頂，桑丘麥壟自村村。
干山
作者：凌嵒
朝代：宋

八峰葱蒨石林幽，給事題詩記勝遊。
昨夜僧歸鐘鼓靜，一聲鶴唳海天秋。
干山
作者：凌嵒
朝代：宋

八峰葱蒨石林幽，给事题诗记胜游。
昨夜僧归钟鼓静，一声鹤唳海天秋。
昆山
作者：凌嵒
朝代：宋
体裁：七言绝句

九峰西峙比昆崙，晋代将军墓尚存。今日扪萝登绝顶，桑丘麦垄自村村。
机山
作者：凌嵒
朝代：宋
体裁：七言绝句

六峰乔木锁云根，青接平原数里村。此处无人来听鹤，海灵山鬼哭黄昏。
横云山
作者：凌嵒
朝代：宋

七峰𡷾崒拥层峦，偃盖孤松石上蟠。
行云白龙何处去，暮云深锁洞门寒。
機山
作者：凌嵒
朝代：宋

六峰喬木鎖雲根，青接平原數里村。
此處無人來聽鶴，海靈山鬼哭黄昏。
橫雲山
作者：凌嵒
朝代：宋

七峰𡷾崒擁層巒，偃蓋孤松石上蟠。
行雲白龍何處去，暮雲深鎖洞門寒。
畲山
作者：凌嵒
朝代：宋
体裁：七言绝句

三峰高远翠光浓，右列仙宫左梵宫。月落轩空人不见，野花山鸟自春风。
細林山
作者：凌嵒
朝代：宋

四峰孤聳鬰蒼蒼，新構僧廬傍野塘。
林下雨晴春晝暖，松花薰得白雲香。
细林山
作者：凌嵒
朝代：宋

四峰孤耸鬰苍苍，新构僧庐傍野塘。
林下雨晴春昼暖，松花熏得白云香。
薛山
作者：凌嵒
朝代：宋

五峰遥隔水村西，薛老曾來隠翠微。
牧子唱歌樵子笛，貪看明月夜忘歸。
薛山
作者：凌嵒
朝代：宋

五峰遥隔水村西，薛老曾来隠翠微。
牧子唱歌樵子笛，贪看明月夜忘归。
陆宝山
作者：凌嵒
朝代：宋
体裁：七言绝句

三峰藏宝树精神，金碧楼台处处春。溪上落花流水远，老翁疑是避秦人。
陸寶山
作者：凌嵒
朝代：宋

三峰藏寶樹精神，金碧樓臺處處春。
溪上落花流水遠，老翁疑是避秦人。
鳳凰山
作者：凌嵒
朝代：宋

一峰雲氣接蓬萊，白石磷磷護碧苔。
幾向鳳凰池上望，不知何日鳳凰來。
海棠
作者：凌景阳
朝代：宋
体裁：七言绝句

名园封植几经春，露湿烟梢画不真。多谢许昌传雅什，蜀都曾未识诗人。
海棠
作者：凌景陽
朝代：宋

名園封植幾經春，露濕煙梢畫不真。
多謝許昌傳雅什，蜀都曾未識詩人。
丁家山訪李璨
作者：凌策
朝代：宋

江表遥思歲月賒，幽尋勝蹟對繁華。
池塘瀲灧凌朱閣，樹木參差翳彩霞。
玉斝滿傾千日酒，畫欄常勝四時花。
當年劉阮應惆悵，不識桃源第一家。
丁家山访李璨
作者：凌策
朝代：宋

江表遥思岁月赊，幽寻胜蹟对繁华。
池塘潋滟凌朱阁，树木参差翳彩霞。
玉斝满倾千日酒，画栏常胜四时花。
当年刘阮应惆怅，不识桃源第一家。
丁家山访李璨
作者：凌策
朝代：宋

江表遥思岁月赊，幽寻胜迹对繁华。池塘潋滟凌朱阁，树木参差翳彩霞。玉斝满倾千日酒，画栏常胜四时花。当年刘阮应惆怅，不识桃源第一家。
劉龍洲祠
作者：凌萬頃
朝代：宋

嘗隨薦鶚上天閽，肯信荒山泣斷魂。
百歲光陰隨酒盡，一生氣概祇詩存。
冢傾平地藤蘿合，碑倚空巖霧雨昏。
縱是紙灰那得到，落花寒食不開門。
弔林和靖處士
作者：凌雲
朝代：宋

孤山屹屹鎮西湖，山上逋仙舊結廬。
地僻真堪供隠逸，鶴馴全不費招呼。
旌賢賜粟來天詔，踏雪尋梅入畫圖。
留得遺祠表清德，斜陽古木自啼烏。
太師菊
作者：凌雲屋
朝代：宋

清白冠他三少貴，孤高獨占九秋寒。
功成勇退東籬下，不逐春紅相牡丹。
春日旅中
作者：刁文叔
朝代：宋

來時江梅散玉蕊，歸去麰麥如人深。
桃花只解逞顔色，唯有垂楊知客心。
春日旅中
作者：刁文叔
朝代：宋
体裁：七言绝句

来时江梅散玉蕊，归去麰麦如人深。桃花只解逞颜色，唯有垂杨知客心。
题方干旧隠
作者：刁湛
朝代：宋

自别高居二纪余，今朝重到懒踟蹰。
山川胜景依然在，屈指交亲一半无。
使契丹戲作
作者：刁約
朝代：宋

押燕移離畢，看房賀跋支。
餞行三匹裂，密賜十貔貍。
嚴陵山
作者：刁約
朝代：宋

一染浮名十五春，強隨時態役天真。
何年卜築茲山下，卻笑區區世路人。
如歸亭
作者：刁約
朝代：宋

松陵江上峻裁基，危岫前瞻小四圍。
張翰鱸魚閑適興，莊周鷗鳥盡忘機。
簷牙高啄千家繞，舟尾相銜數槳飛。
倦客登臨聊永日，豁開雜思信如歸。
春集東園賦得翠字
作者：刁約
朝代：宋

託載東城隅，選勝名園地。
不問主人來，聊適尋春意。
簪花照席光，藉草連袍翠。
煙霏遠樹迷，風臘繁英墜。
促行瀲灧觴，少駐雍容騎。
四者信難並，安敢辭沉醉。
送梵才大師歸天台
作者：刁約
朝代：宋

京洛風塵弊客裾，故山歸去有精廬。
綴盂應供王城久，鏤管賡吟友社餘。
衲擁蘭芽新賜服，帙收貝葉舊翻書。
蕭然壁觀芝巖上，從此身名與世疏。
遊五洩山
作者：刁約
朝代：宋

西源窮盡到東源，直注層崖五磴泉。
真境無繇追汗漫，勝遊聊得弄潺湲。
風生虎嘯層巖底，月上猿啼古木巓。
祇待歸休林下去，來同靈默此安禪。
過溪口廣慈院
作者：刁約
朝代：宋

賞徧林泉去未能，卻來溪口訪巖僧。
爲觀遠景尤奇處，更陟危亭最上層。
雲吐前峰疑霈雨，泉飛別澗旋凝冰。
陋容憔悴煩躬筆，待結錢唐九老朋。
過漁浦作
作者：刁約
朝代：宋

一水相望越與杭，渡頭人物見微茫。
翩翩商楫來谿口，隱隱耕犁入富陽。
市肆凋疏隨浦盡，山峰重疊傍江長。
民瞻熊輊咸相謂，太守經行此未嘗。
題方干舊隠
作者：刁約
朝代：宋

自別高居二紀餘，今朝重到懶踟躕。
山川勝景依然在，屈指交親一半無。
滁上間日陰晴聯句
作者：刁繹
朝代：宋

陰晴淮海氣何殊，一昔風光互惨舒。
大塊養春禆造化，繁雲間日蔽居諸。
暖回沙磧催來鴈，寒徹冰池怯上魚。
山色晦明如代謝，花枝涼曝似相於。
朝暾忽蕩川原净，夕翳還籠井落疏。
快適得朋釃醁酒，困眠無興讀殘書。
虹霞灼灼飛琳館，煙靄濛濛襲隼旟。
定與物情均燥濕，殆非星好有盈虚。
連空雪意迷高桞，遶舍陽和坼嫩蔬。
林外昏鴉啼野盡，城頭新月上簾初。
雨後城上種蜀葵效轆轤體聯句
作者：刁繹
朝代：宋

不惮移根遠，姑憐向日姿。
春風從自得，夜雨况相資。
敏速飛霜钁，婆娑擁碧枝。
幽葩兹有待，雜卉漫多奇。
野藿非余尙，庭蘭盍爾知。
傾心安所守，衛足豈其私。
得地何妨徙，干霄固可疑。
采幢須夏節，綠餅與秋期。
莫以藂生陋，唯其秀出宜。
遷非拔茅進，愛豈揠苖爲。
色解凌溪錦，花應當酒巵。
遶欄窠尙小，傍砌影猶卑。
援護情宜倍，栽培力已施。
桃蹊容爛熳，竹逕聳参差。
不待毛嬙妬，何嫌魯相辭。
土培憂壓嫩，竹插爲扶欹。
疏密齊行列，芳華遞疾遲。
纖莖簪間導，繁蘂珥交垂。
恐踐禽須逐，防侵草必夷。
養完先固本，採折俟乘時。
屢戒園夫守，頻煩墨客窺。
拾來同地芥，吟就比江蘺。
泛與蕭蒿長，偏饒雨露滋。
何如君子德，修直任榮衰。
雪後遊琅邪山聯句
作者：刁繹
朝代：宋

南溪約幽尋，西嶺極遐觀。
初陽色朦朧，殘雪光汗漫。
相望樓殿間，宛在雲霄半。
泉聲减琤淙，山勢欲飛竄。
岩寒雨花霏，谷暖煙絮亂。
幽鳥度喬林，驚猿折枯幹。
決決漲溪流，輝輝披野岸。
蘭芽吐尚微，冰乳凝未泮。
佛屋對峰尖，禪庵倚崖斷。
軒窗愛虛豁，赤白從漫漶。
行敲玉玲琅，松溜珠璀璨。
寜将瓊礫分，未省蘭蒿判。
行幽兔迹深，瞩遠鴉翅緩。
登宜阮孚屐，隱稱嵇康鍛。
結遊賢躅多，鑱石清詩爛。
極目窮躋攀，投隙違羈絆。
榮觀太帝書，暫憇飛仙館。
石立翠屏張，霞收丹錦散。
覘坐客爐擁，負暄僧衲換。
選勝唯務得，陟危寜復憚。
誰乘泛海槎，直欲傍銀漢。
况有凌雲才，何妨舉風翰。
景多苦冥搜，歡觧惬佳玩。
乃情慰懸想，昔傳非謾讕。
題輿真莫儔，刻燭愧非伴。
玉局共藏機，瑤琴越操縵。
謠諺喜年豐，評文同月旦。
大筆肆滂葩，小巫成泚汗。
造適寓林泉，貪縈任冰炭。
通侻去末禮，從容占奇段。
促節歌更新，啣杯酌無筭。
敢謂良會難，堪爲畫圖看。
感慨非獨醒，賡酬毎三嘆。
翔步雖異途，清懽歸一貫。
灑落似青冥，拘攣豈狴犴。
絕頂所見稀，清狂茲興罕。
立飫謝珍鮮，行庖後樵爨。
唯恐三節来，難留千騎駻。
何時金鼇客，重親玉皇案。
迴首念斯遊，馳精杳無畔。
严陵山
作者：刁约
朝代：宋
体裁：七言绝句

一染浮名十五春，强随时态役天真。何年卜筑兹山下，却笑区区世路人。
使契丹戏作
作者：刁约
朝代：宋

押燕移离毕，看房贺跋支。饯行三匹裂，密赐十貔狸。
使契丹戏作
作者：刁约
朝代：宋

押燕移离毕，看房贺跋支。
饯行三匹裂，密赐十貔貍。
如归亭
作者：刁约
朝代：宋
体裁：七言律诗

松陵江上峻裁基，危岫前瞻小四围。张翰鲈鱼闲适兴，庄周鸥鸟尽忘机。檐牙高啄千家绕，舟尾相衔数桨飞。倦客登临聊永日，豁开杂思信如归。
春集东园赋得翠字
作者：刁约
朝代：宋

托载东城隅，选胜名园地。不问主人来，聊适寻春意。簪花照席光，藉草连袍翠。烟霏远树迷，风腊繁英坠。促行潋滟觞，少驻雍容骑。四者信难并，安敢辞沉醉。
春集东园赋得翠字
作者：刁约
朝代：宋

託载东城隅，选胜名园地。
不问主人来，聊适寻春意。
簪花照席光，藉草连袍翠。
烟霏远树迷，风腊繁英坠。
促行潋滟觞，少驻雍容骑。
四者信难并，安敢辞沉醉。
游五泄山
作者：刁约
朝代：宋

西源穷尽到东源，直注层崖五磴泉。真境无繇追汗漫，胜游聊得弄潺湲。风生虎啸层岩底，月上猿啼古木巅。祇待归休林下去，来同灵默此安禅。
游五洩山
作者：刁约
朝代：宋

西源穷尽到东源，直注层崖五磴泉。
真境无繇追汗漫，胜游聊得弄潺湲。
风生虎啸层岩底，月上猿啼古木巓。
祇待归休林下去，来同灵默此安禅。
过渔浦作
作者：刁约
朝代：宋

一水相望越与杭，渡头人物见微茫。翩翩商楫来溪口，隐隐耕犁入富阳。市肆凋疏随浦尽，山峰重叠傍江长。民瞻熊轼咸相谓，太守经行此未尝。
过渔浦作
作者：刁约
朝代：宋

一水相望越与杭，渡头人物见微茫。
翩翩商楫来溪口，隐隐耕犁入富阳。
市肆凋疏随浦尽，山峰重迭傍江长。
民瞻熊轾咸相谓，太守经行此未尝。
过溪口广慈院
作者：刁约
朝代：宋

赏徧林泉去未能，却来溪口访岩僧。
为观远景尤奇处，更陟危亭最上层。
云吐前峰疑霈雨，泉飞别涧旋凝冰。
陋容憔悴烦躬笔，待结钱唐九老朋。
过溪口广慈院
作者：刁约
朝代：宋

赏遍林泉去未能，却来溪口访岩僧。为观远景尤奇处，更陟危亭最上层。云吐前峰疑霈雨，泉飞别涧旋凝冰。陋容憔悴烦躬笔，待结钱唐九老朋。
送梵才大师归天台
作者：刁约
朝代：宋

京洛风尘弊客裾，故山归去有精庐。
缀盂应供王城久，镂管赓吟友社余。
衲拥兰芽新赐服，帙收贝叶旧翻书。
萧然壁观芝岩上，从此身名与世疏。
送梵才大师归天台
作者：刁约
朝代：宋

京洛风尘弊客裾，故山归去有精庐。缀盂应供王城久，镂管赓吟友社馀。衲拥兰芽新赐服，帙收贝叶旧翻书。萧然壁观芝岩上，从此身名与世疏。
题方干旧隐
作者：刁约
朝代：宋
体裁：七言绝句

自别高居二纪馀，今朝重到懒踟蹰。山川胜景依然在，屈指交亲一半无。
滁上间日阴晴联句
作者：刁绎
朝代：宋

阴晴淮海气何殊，一昔风光互惨舒。
大块养春禆造化，繁云间日蔽居诸。
暖回沙碛催来鴈，寒彻冰池怯上鱼。
山色晦明如代谢，花枝凉曝似相于。
朝暾忽荡川原净，夕翳还笼井落疏。
快适得朋酾醁酒，困眠无兴读残书。
虹霞灼灼飞琳馆，烟霭蒙蒙袭隼旟。
定与物情均燥湿，殆非星好有盈虚。
连空雪意迷高桞，遶舍阳和坼嫩蔬。
林外昏鸦啼野尽，城头新月上帘初。
雨后城上种蜀葵效辘轳体联句
作者：刁绎
朝代：宋

不惮移根远，姑怜向日姿。
春风从自得，夜雨况相资。
敏速飞霜镢，婆娑拥碧枝。
幽葩兹有待，杂卉漫多奇。
野藿非余尙，庭兰盍尔知。
倾心安所守，卫足岂其私。
得地何妨徙，干霄固可疑。
采幢须夏节，绿饼与秋期。
莫以藂生陋，唯其秀出宜。
迁非拔茅进，爱岂揠苖为。
色解凌溪锦，花应当酒巵。
遶栏窠尙小，傍砌影犹卑。
援护情宜倍，栽培力已施。
桃蹊容烂熳，竹径耸参差。
不待毛嫱妬，何嫌鲁相辞。
土培忧压嫩，竹插为扶欹。
疏密齐行列，芳华递疾迟。
纤茎簪间导，繁蘂珥交垂。
恐践禽须逐，防侵草必夷。
养完先固本，采折俟乘时。
屡戒园夫守，频烦墨客窥。
拾来同地芥，吟就比江蓠。
泛与萧蒿长，偏饶雨露滋。
何如君子德，修直任荣衰。
雪后游琅邪山联句
作者：刁绎
朝代：宋

南溪约幽寻，西岭极遐观。
初阳色朦胧，残雪光汗漫。
相望楼殿间，宛在云霄半。
泉声减琤淙，山势欲飞窜。
岩寒雨花霏，谷暖烟絮乱。
幽鸟度乔林，惊猿折枯干。
决决涨溪流，辉辉披野岸。
兰芽吐尚微，冰乳凝未泮。
佛屋对峰尖，禅庵倚崖断。
轩窗爱虚豁，赤白从漫漶。
行敲玉玲琅，松溜珠璀璨。
寜将琼砾分，未省兰蒿判。
行幽兔迹深，瞩远鸦翅缓。
登宜阮孚屐，隐称嵇康锻。
结游贤躅多，镵石清诗烂。
极目穷跻攀，投隙违羁绊。
荣观太帝书，暂憇飞仙馆。
石立翠屏张，霞收丹锦散。
觇坐客炉拥，负暄僧衲换。
选胜唯务得，陟危寜復惮。
谁乘泛海槎，直欲傍银汉。
况有凌云才，何妨举风翰。
景多苦冥搜，欢觧惬佳玩。
乃情慰悬想，昔传非谩谰。
题舆真莫俦，刻烛愧非伴。
玉局共藏机，瑶琴越操缦。
谣谚喜年丰，评文同月旦。
大笔肆滂葩，小巫成泚汗。
造适寓林泉，贪萦任冰炭。
通侻去末礼，从容占奇段。
促节歌更新，衔杯酌无筭。
敢谓良会难，堪为画图看。
感慨非独醒，赓酬毎三嘆。
翔步虽异途，清懽归一贯。
洒落似青冥，拘挛岂狴犴。
绝顶所见稀，清狂兹兴罕。
立饫谢珍鲜，行庖后樵爨。
唯恐三节来，难留千骑駻。
何时金鳌客，重亲玉皇案。
迴首念斯游，驰精杳无畔。
代意
作者：刁衎
朝代：宋

蕙时芳夕九回肠，敛袂东窗待晓光。
秦岭树高迷陇塞，楚天云淡隔潇湘。
病余公干情多咏，秋晚安仁鬓足霜。
休道鲛人落珠泪，微波还擬託陈王。
代意
作者：刁衎
朝代：宋

蕙时芳夕九回肠，敛袂东窗待晓光。
秦岭树高迷陇塞，楚天云淡隔潇湘。
病余公斡情多咏，秋晚安仁鬓足霜。
休道鲛人落珠泪，微波还拟託陈王。
代意
作者：刁衎
朝代：宋

蕙时芳夕九回肠，敛袂东窗待晓光。秦岭树高迷陇塞，楚天云淡隔潇湘。病馀公斡情多咏，秋晚安仁鬓足霜。休道鲛人落珠泪，微波还拟托陈王。
代意
作者：刁衎
朝代：宋

蕙時芳夕九回腸，斂袂東窗待曉光。
秦嶺樹高迷隴塞，楚天雲淡隔瀟湘。
病餘公斡情多詠，秋晚安仁鬢足霜。
休道鮫人落珠淚，微波還擬託陳王。
夢中詩
作者：刁衎
朝代：宋

聖朝文物古難過，何事寒門寵遇多。
父向石渠新拜職，子從金殿又登科。
須教枚馬暫蹤跡，堪笑巢由隠薜蘿。
報國報君何所有，一心待欲枕長戈。
梦中诗
作者：刁衎
朝代：宋

圣朝文物古难过，何事寒门宠遇多。父向石渠新拜职，子从金殿又登科。须教枚马暂踪迹，堪笑巢由隐薜萝。报国报君何所有，一心待欲枕长戈。
梦中诗
作者：刁衎
朝代：宋

圣朝文物古难过，何事寒门宠遇多。
父向石渠新拜职，子从金殿又登科。
须教枚马暂踪迹，堪笑巢由隠薜萝。
报国报君何所有，一心待欲枕长戈。
汉武
作者：刁衎
朝代：宋
体裁：七言律诗

高宴柏梁词可仰，横汾箫鼓乐难穷。已教丞相开东阁，犹使将军误北戎。洒泪甘泉还有恨，祈年仙馆惜成空。谁知辛苦回中道，共尽千龄五柞宫。
汉武
作者：刁衎
朝代：宋

高宴柏梁词可爷，横汾箫鼓乐难穷。
已教丞相开东阁，犹使将军误北戎。
渍泪甘泉还有恨，祈年仙馆惜成空。
谁知辛苦回中道，共尽千龄五柞宫。
漢武
作者：刁衎
朝代：宋

高宴柏梁詞可仰，橫汾簫鼓樂難窮。
已教丞相開東閣，猶使將軍誤北戎。
灑淚甘泉還有恨，祈年仙館惜成空。
誰知辛苦回中道，共盡千齡五柞宮。
題義門胡氏華林書院
作者：刁衎
朝代：宋

沙井地多異，華林景最幽。
溪聲常到枕，山色正含秋。
樹密苔封徑，庭虛月滿樓。
清癯光累世，高義集名流。
孝弟家風貴，兒孫學業優。
皇恩特表重，朝達咏扁留。
精溢千鐘祿，榮過萬戶侯。
宦途慚未息，何日遂經遊。
题义门胡氏华林书院
作者：刁衎
朝代：宋
体裁：五言排律

沙井地多异，华林景最幽。溪声常到枕，山色正含秋。树密苔封径，庭虚月满楼。清癯光累世，高义集名流。孝弟家风贵，儿孙学业优。皇恩特表重，朝达咏扁留。精溢千钟禄，荣过万户侯。宦途惭未息，何日遂经游。
题义门胡氏华林书院
作者：刁衎
朝代：宋

沙井地多异，华林景最幽。
溪声常到枕，山色正含秋。
树密苔封径，庭虚月满楼。
清癯光累世，高义集名流。
孝弟家风贵，儿孙学业优。
皇恩特表重，朝达咏篇留。
精溢千钟禄，荣过万户侯。
宦途惭未息，何日遂经游。
竹馬
作者：刁麟游
朝代：宋

小兒騎竹作驊騮，猶是東西意未休。
我已童心無一在，十年渾付水東流。
竹马
作者：刁麟游
朝代：宋
体裁：七言绝句

小儿骑竹作骅骝，犹是东西意未休。我已童心无一在，十年浑付水东流。
与家侄季高夜语用毛内相韵
作者：刘一止
朝代：宋

儒生习气非偶然，出入文史东西家。扫除净尽如宿草，春风一夕已复芽。子方妙年有奇气，我已种种成苍华。文章百巧坐一穷，无地可学东陵瓜。擩哜山色吞湖光，凛凛尚可驱百邪。子昔自云有仙骨，梦骑青螭籋飞霞。要与李杜高颉颃，下视馀子窘可嗟。寒灯夜语耿不寐，似觉冰雪生齿牙。颇言室有法喜妻，幸是元无翁可挝。何如从吾巢云巅，共访葛洪学丹砂。
与家侄季高夜语用毛内相韵
作者：刘一止
朝代：宋

儒生习气非偶然，出入文史东西家。
扫除凈尽如宿草，春风一夕已復芽。
子方妙年有奇气，我已种种成苍华。
文章百巧坐一穷，无地可学东陵瓜。
擩哜山色吞湖光，凛凛尚可驱百邪。
子昔自云有仙骨，梦骑青螭籋飞霞。
要与李杜高颉颃，下视余子窘可嗟。
寒灯夜语耿不寐，似觉冰雪生齿牙。
颇言室有法喜妻，幸是元无翁可挝。
何如从吾巢云巅，共访葛洪学丹砂。
临江仙
作者：刘一止
朝代：宋
体裁：词

台上风光浓欲滴，傍栏芳桂阴成。乱山相对长官清。琢诗能句好，举酒见心倾。团扇不应秋后弃，几年仁惠风行。渭城柳色若为情。一樽松竹底，三唱和秋声。
临江仙 其一 饯别王景源赴临江军
作者：刘一止
朝代：宋
体裁：词

柳外双旌斜照日，匆匆去意难留。大江旁畔老诸侯。举觞仍气槩，觅句更风流。迟暮不堪容易别，溪声为写离愁。自从今日转船头。他时扶杖叟，独立向沧洲。
临江仙·台上风光浓欲滴
作者：刘一止
朝代：宋
体裁：词

台上风光浓欲滴，傍阑芳桂阴成。乱山相对长官青。琢诗能句好，举酒见心倾。团扇不应秋后弃，几年仁惠风行。渭城柳色若为情。一尊松竹底，三唱和秋声。
临江仙·落日西风原上好
作者：刘一止
朝代：宋
体裁：词

落日西风原上好，笛声谁奏伊凉。缓寻山径掇幽芳。平生真自许，江海老潜郎。最爱杯中浮蚁闹，鹅儿破壳娇黄。使君醉里是家乡。更追修禊帖，一咏一传觞。
临江仙（饯别王景源赴临江军）
作者：刘一止
朝代：宋
体裁：词

柳外双旌斜照日，匆匆去意难留。大江旁畔老诸侯。举觞仍气概，觅句更风流。迟暮不堪容易别，溪声为写离愁。自从今日转船头。他时扶杖叟，独立向沧洲。
二禽言·其一
作者：刘一止
朝代：宋
体裁：古风

婆饼焦，游子饥。游子饥，泣路岐。耕牛杀尽饱狂虏，桑下老农心更苦。
二禽言·其二
作者：刘一止
朝代：宋
体裁：古风

泥滑滑，风萧萧。烟雨昏，独木桥。轧鸦鸣橹逆风摇，行子终岁事远徭，使我心悸不得邀。
五十少公卿赠何子楚居士
作者：刘一止
朝代：宋

五十少公卿，三十老举子。世间老与少，不必较年齿。我观宦达人，颜色自丰美。癯者忽易腴，变化一日耳。人言老再少，信是有此理。我为老诸生，流落逾二纪。四十又过四，淟涊百僚底。说老已十年，何况真老矣。壮气推幽忧，发白面目缁。宁有再少时，一衰乃如此。何郎穷过我，齿发亦相似。闲居傲轩裳，臞腹满经史。时时吐光焰，丽句落窗几。谁家肯终惠，试此足千里。空令坐穷独，阁户今扫轨。宦达世共慕，闲旷我所喜。丈夫生世间，要自发奇伟。富贵何足云，功名半张纸。古来傲世士，良是穷乃止。未有如子年，忼慨隐廛市。我不愧公卿，愧此少居士。
五十少公卿赠何子楚居士
作者：刘一止
朝代：宋

五十少公卿，三十老举子。
世间老与少，不必较年齿。
我观宦达人，颜色自丰美。
癯者忽易腴，变化一日耳。
人言老再少，信是有此理。
我为老诸生，流落逾二纪。
四十又过四，淟涊百僚底。
说老已十年，何况真老矣。
壮气推幽忧，髮白面目缁。
宁有再少时，一衰乃如此。
何郎穷过我，齿髮亦相似。
闲居傲轩裳，臞腹满经史。
时时吐光焰，丽句落窗几。
谁家肯终惠，试此足千里。
空令坐穷独，阁户今扫轨。
宦达世共慕，闲旷我所喜。
丈夫生世间，要自发奇伟。
富贵何足云，功名半张纸。
古来傲世士，良是穷乃止。
未有如子年，忼慨隐廛市。
我不愧公卿，愧此少居士。
从子非登月波楼戏用前韵并简何子楚
作者：刘一止
朝代：宋

洗盏初尝曲米春，一樽相属是前因。忽惊万顷月波上，相对九霄风露人。十载京尘如梦破，半生鸥鸟已心亲。他时唤取何郎到，要遣官梅动兴频。
从子非登月波楼戏用前韵并简何子楚
作者：刘一止
朝代：宋

洗醆初尝曲米春，一樽相属是前因。
忽惊万顷月波上，相对九霄风露人。
十载京尘如梦破，半生鸥鸟已心亲。
他时唤取何郎到，要遣官梅动兴频。
从谢仲谦乞猫一首
作者：刘一止
朝代：宋

昔人蚁动疑斗牛，我家奔鼠如马羣。
穿床撼席不得寐，囓噬编简连帨帉。
主人瓶粟常挂壁，每饭不肉如广文。
谁令作意肆奸孽，似怨釜鬵无余荤。
君家得猫自拯溺，恩育几岁忘其勤。
屋头但怪鼠迹绝，不知下有飞将军。
他时生囝愿聘取，青海龙种岂足云。
归来堂上看俘馘，买鱼贯柳酬策勋。
从谢仲谦乞猫一首
作者：刘一止
朝代：宋

昔人蚁动疑斗牛，我家奔鼠如马群。穿床撼席不得寐，齧噬编简连帨帉。主人瓶粟常挂壁，每饭不肉如广文。谁令作意肆奸孽，似怨釜鬵无馀荤。君家得猫自拯溺，恩育几岁忘其勤。屋头但怪鼠迹绝，不知下有飞将军。他时生囝愿聘取，青海龙种岂足云。归来堂上看俘馘，买鱼贯柳酬策勋。
俞居易阁学挽诗二首
作者：刘一止
朝代：宋

事业更中外，论思契冕旒。年虽濒钓渭，志不在封留。慈爱平生念，欢愉末路收。遥知谢公客，挥洒过西州。奕世论交地，红花巷陌春。扬雄一区宅，晏子百年邻。游倦归相踵，身闲意更亲。那知从此别，老泪损天真。
俞居易阁学挽诗二首·其一
作者：刘一止
朝代：宋
体裁：五言律诗

事业更中外，论思契冕旒。年虽濒钓渭，志不在封留。慈爱平生念，欢愉末路收。遥知谢公客，挥洒过西州。
俞居易阁学挽诗二首·其二
作者：刘一止
朝代：宋

奕世论交地，红花巷陌春。扬雄一区宅，晏子百年邻。游倦归相踵，身闲意更亲。那知从此别，老泪损天真。
俞居易阁学挽诗二首·其二
作者：刘一止
朝代：宋

奕世论交地，红花巷陌春。
扬雄一区宅，晏子百年邻。
游倦归相踵，身闲意更亲。
那知从此别，老涙损天真。
借居鸬鷀山中一首呈方允迪道踪昆仲
作者：刘一止
朝代：宋

长松舞高寒，落涧泻清泚。
笙簧响天上，金石鸣地底。
云容何润泽，下有隐君子。
乐此山水音，清若变流徴。
怪我从何来，尘土两目眯。
寇戎在江浒，荐食心未已。
赤嚢走边报，朝暮异忧喜。
安知隐人乐，胜绝有如此。
古来成败事，不入山中耳。
愿言晚相收，置我岩壑裏。
酌泉得醒心，茹朮可不死。
况有载酒人，半道同栗里。
借居鸬鹚山中一首呈方允迪道踪昆仲
作者：刘一止
朝代：宋

长松舞高寒，落涧泻清泚。笙簧响天上，金石鸣地底。云容何润泽，下有隐君子。乐此山水音，清若变流徵。怪我从何来，尘土两目眯。寇戎在江浒，荐食心未已。赤囊走边报，朝暮异忧喜。安知隐人乐，胜绝有如此。古来成败事，不入山中耳。愿言晚相收，置我岩壑里。酌泉得醒心，茹朮可不死。况有载酒人，半道同栗里。
傅子骏右司见和雪句且有两宫北狩之感复用韵二首
作者：刘一止
朝代：宋

万里胡沙惊毳幕，北望旄头天际落。向来官军如路人，受甲逡巡惟指鹤。宁知竟屈銮辂尊，问天火令何当燉。落雪如絮不我温，九关梦想血面论。先生著书风撼幕，诗成弄笔云烟落。舍傍种竹欲招凤，郭内有田才给鹤。眼看雪片黏空尊，寒斋芋火犹能燉。怪我官冷何时温，我亦聊尔公弗论。
傅子骏右司见和雪句且有两宫北狩之感复用韵二首·其一
作者：刘一止
朝代：宋

万里胡沙惊毳幕，北望旄头天际落。向来官军如路人，受甲逡巡惟指鹤。宁知竟屈銮辂尊，问天火令何当燉。落雪如絮不我温，九关梦想血面论。
傅子骏右司见和雪句且有两宫北狩之感复用韵二首·其二
作者：刘一止
朝代：宋

先生著书风撼幕，诗成弄笔云烟落。舍傍种竹欲招凤，郭内有田才给鹤。眼看雪片黏空尊，寒斋芋火犹能燉。怪我官冷何时温，我亦聊尔公弗论。
傅子骏右司见和雪句且有两宫北狩之感復用韵二首·其一
作者：刘一止
朝代：宋

万里胡沙惊毳幕，北望旄头天际落。
向来官军如路人，受甲逡巡惟指鹤。
宁知竟屈銮辂尊，问天火令何当炖。
落雪如絮不我温，九关梦想血面论。
傅子骏右司见和雪句且有两宫北狩之感復用韵二首·其二
作者：刘一止
朝代：宋

先生着书风撼幕，诗成弄笔云烟落。
舍傍种竹欲招凤，郭内有田纔给鹤。
眼看雪片黏空尊，寒斋芋火犹能炖。
怪我官冷何时温，我亦聊尔公弗论。
允迪以羊膏瀹茗饮吕景实景实有诗叹赏仆意未然輙次原韵
作者：刘一止
朝代：宋

精金不受钏钗辱，瑞草何曾取膏腹。
乳花粥西名已非，荐以羊肪何太俗。
山林钟鼎异天性，难遣华腴偶穷独。
森森正味苦且严，玉质无瑕谁敢戮。
君家馔林多错本，读罢流涎诳枯吻。
故令茗盌变腥膻，远想黄封雪花醖。
呼酪为奴逢彼怒，自惜争雄巧相污。
我宁不饮信我说，独喜君诗有神助。
君不见穆家兄弟故可人，概以骨鲠恐异趣。
允迪以羊膏瀹茗饮吕景实景实有诗叹赏仆意未然辄次原韵
作者：刘一止
朝代：宋

精金不受钏钗辱，瑞草何曾取膏腹。乳花粥西名已非，荐以羊肪何太俗。山林钟鼎异天性，难遣华腴偶穷独。森森正味苦且严，玉质无瑕谁敢戮。君家馔林多错本，读罢流涎诳枯吻。故令茗盌变腥膻，远想黄封雪花酝。呼酪为奴逢彼怒，自惜争雄巧相污。我宁不饮信我说，独喜君诗有神助。君不见穆家兄弟故可人，概以骨鲠恐异趣。
允迪以羊膏瀹茗饮吕景实景实有诗叹赏仆意未然辄次原韵
作者：刘一止
朝代：宋
体裁：古风

精金不受钏钗辱，瑞草何曾取膏腹。乳花粥西名已非，荐以羊肪何太俗。山林钟鼎异天性，难遣华腴偶穷独。森森正味苦且严，玉质无瑕谁敢戮。君家馔林多错本，读罢流涎诳枯吻。故令茗碗变腥膻，远想黄封雪花酝。呼酪为奴逢彼怒，自惜争雄巧相污。我宁不饮信我说，独喜君诗有神助。君不见穆家兄弟故可人，概以骨鲠恐异趣。
元日得雪三日立春
作者：刘一止
朝代：宋
体裁：七言律诗

斗柄御山晓直寅，夜闻笳鼓又迎春。尚欣穷腊酬三白，更荐嘉蔬继五辛。鸠杖多情扶我老，琪花有意为谁新。甲兵不用银河洗，始觉今年一笑真。
入灵隐寺
作者：刘一止
朝代：宋
体裁：七言绝句

石泉苔径午阴凉，手撷山花辨色香。度岭穿松心未厌，好闲反为爱山忙。
再用韵呈允迪秘监江子我郎中二首
作者：刘一止
朝代：宋

二纪风埃长作客，了知身世是蘧庐。老来诗酒都无味，乱后交亲未肯疏。曾见雄风追楚赋，尚堪雌霓读郊居。愿公先卜嵌岩隐，秦利宁忘郑国渠。异时畎亩不忘忧，避俗今犹若避仇。直指威声曾震岳，封章义气欲横秋。诗成故客知无敌，酒尽凭谁为起谋。岁晚相逢山在眼，从公脚历颇能不。
再用韵呈允迪秘监江子我郎中二首·其一
作者：刘一止
朝代：宋
体裁：七言律诗

二纪风埃长作客，了知身世是蘧庐。老来诗酒都无味，乱后交亲未肯疏。曾见雄风追楚赋，尚堪雌霓读郊居。愿公先卜嵌岩隐，秦利宁忘郑国渠。
再用韵呈允迪秘监江子我郎中二首·其二
作者：刘一止
朝代：宋
体裁：七言律诗

异时畎亩不忘忧，避俗今犹若避仇。直指威声曾震岳，封章义气欲横秋。诗成故客知无敌，酒尽凭谁为起谋。岁晚相逢山在眼，从公脚历颇能不。
再用韵呈师正
作者：刘一止
朝代：宋

谁怜季子黑貂裘，谈舌曾经动碧油。客路何施画眉手，自涂香泽慰飘流。涂泽风流出雁门，战场谁为洗啼痕。圣时宫女自妆薄，不遣燕入苍琅根。
再用韵呈师正·其一
作者：刘一止
朝代：宋
体裁：七言绝句

谁怜季子黑貂裘，谈舌曾经动碧油。客路何施画眉手，自涂香泽慰飘流。
再用韵呈师正·其二
作者：刘一止
朝代：宋
体裁：七言绝句

涂泽风流出雁门，战场谁为洗啼痕。圣时宫女自妆薄，不遣燕入苍琅根。
再用韵寄沈次律学士
作者：刘一止
朝代：宋
体裁：七言律诗

溪上青云覆短墙，杖藜谁共掇幽芳。忽惊候馆梅花破，想见山斋竹叶香。倦客鬓丝今点染，使君心事独韬藏。何当归赴春盘约，苦苣嘉蔬未足伤。
冥冥寒食雨
作者：刘一止
朝代：宋
体裁：五言律诗

冥冥寒食雨，客意向谁亲。泉乱如争壑，花寒欲傍人。生涯长刺促，老气尚轮囷。不负年年债，清诗新送春。
冬至汴下早行有感一首
作者：刘一止
朝代：宋

刺促惊时节，侵寻念物华。
半生多客裏，今日又天涯。
晓月看眉妩，飞云乱眼花。
穷途随物感，不必是思家。
冬至汴下早行有感一首
作者：刘一止
朝代：宋

刺促惊时节，侵寻念物华。半生多客里，今日又天涯。晓月看眉妩，飞云乱眼花。穷途随物感，不必是思家。
几上人名所乘舟曰钓月庵求诗为赋二首
作者：刘一止
朝代：宋

古德杖头挑，今师竿下取。月满体自如，清光无处所。昔人钓忘饵，今师亦忘钩。静夜江不湍，孤光送归舟。
几上人名所乘舟曰钓月庵求诗为赋二首·其一
作者：刘一止
朝代：宋
体裁：五言绝句

古德杖头挑，今师竿下取。月满体自如，清光无处所。
几上人名所乘舟曰钓月庵求诗为赋二首·其二
作者：刘一止
朝代：宋

昔人钓忘饵，今师亦忘鈎。
静夜江不湍，孤光送归舟。
几上人名所乘舟曰钓月庵求诗为赋二首·其二
作者：刘一止
朝代：宋

昔人钓忘饵，今师亦忘钩。静夜江不湍，孤光送归舟。
剡溪道上一首
作者：刘一止
朝代：宋

一水萦不断，千岩翠相扶。
孤篷载雪归，我昔见画图。
今年两经行，明晦自惨舒。
旱夏山若焦，秋至潦溢途。
是中无故人，王事当驰驱。
景物寄心赏，随遇便有余。
不觉老季真，乞归尚狂疏。
官家赐闲身，用底一曲湖。
剡溪道上一首
作者：刘一止
朝代：宋

一水萦不断，千岩翠相扶。孤篷载雪归，我昔见画图。今年两经行，明晦自惨舒。旱夏山若焦，秋至潦溢途。是中无故人，王事当驰驱。景物寄心赏，随遇便有馀。不觉老季真，乞归尚狂疏。官家赐闲身，用底一曲湖。
南山有蹲鸱一首示里中诸豪
作者：刘一止
朝代：宋

南山有蹲鸱，春田多凫茈。何必泌之水，可以乐我饥。六师拥行在，闾巷屯虎貔。民食尚可纾，军食星火移。努力输县官，无乏辕门炊。所愿将与士，感此艰食时。忠义发饫腹，向敌争先之。驱逐狐鼠群，宇县还清夷。我辈死即休，粒米不敢私。
南山有蹲鸱一首示里中诸豪
作者：刘一止
朝代：宋

南山有蹲鸱，春田多鳬茈。
何必泌之水，可以乐我饥。
六师拥行在，闾巷屯虎貔。
民食尚可纾，军食星火移。
努力输县官，无乏辕门炊。
所愿将与士，感此艰食时。
忠义发饫腹，向敌争先之。
驱逐狐鼠羣，宇县还清夷。
我辈死即休，粒米不敢私。
卢叔才相过夜话戏成一首
作者：刘一止
朝代：宋
体裁：七言律诗

七年诗酒恨难同，未省相看作么容。多病襄阳长瑟缩，古心冬夜更龙钟。已知昔者非今者，莫问渠侬胜我侬。手剪西窗深夜烛，细听吴语话心胸。
卢骏元宪使寄示会稽竞秀阁识舟亭二诗为各赋一首
作者：刘一止
朝代：宋

葱笼秀拥秦山落，尽日春风吹岭脚。朝来领略到窗几，谁遣虚空出阿阁。南台御史去天近，身与孤云生两角。胸中摸索千丈弦，更恐并吞有衡霍。海门山边初落潮，西兴渡口浪痕高。渺渺目乱翻云涛，心识不语迎归桡。江亭晚日风萧骚，轧哑鸣橹相向摇。平头雁落沙没腰，舟人底处寻青招。
卢骏元宪使寄示会稽竞秀阁识舟亭二诗为各赋一首·其一
作者：刘一止
朝代：宋

葱笼秀拥秦山落，尽日春风吹岭脚。朝来领略到窗几，谁遣虚空出阿阁。南台御史去天近，身与孤云生两角。胸中摸索千丈弦，更恐并吞有衡霍。
卢骏元宪使寄示会稽竞秀阁识舟亭二诗为各赋一首·其一
作者：刘一止
朝代：宋

葱笼秀拥秦山落，尽日春风吹岭脚。
朝来领略到窗几，谁遣虚空出阿阁。
南台御史去天近，身与孤云生两角。
胸中摸索千丈絃，更恐并吞有衡霍。
卢骏元宪使寄示会稽竞秀阁识舟亭二诗为各赋一首·其二
作者：刘一止
朝代：宋

海门山边初落潮，西兴渡口浪痕高。渺渺目乱翻云涛，心识不语迎归桡。江亭晚日风萧骚，轧哑鸣橹相向摇。平头雁落沙没腰，舟人底处寻青招。
卢骏元宪使寄示会稽竞秀阁识舟亭二诗为各赋一首·其二
作者：刘一止
朝代：宋

海门山边初落潮，西兴渡口浪痕高。
渺渺目乱翻云涛，心识不语迎归桡。
江亭晚日风萧骚，轧哑鸣橹相向摇。
平头鴈落沙没腰，舟人底处寻青招。
即事一首
作者：刘一止
朝代：宋
体裁：五言律诗

何物当门户，青松及我长。佳山忘岁月，同汝过风霜。北涧花应尽，南荣草欲芳。病来欢意少，一醉未全忘。
参政大资张公挽诗二首
作者：刘一止
朝代：宋

遇合时多故，风云气自强。补天烦大笔，医国见名方。恻怛忧民意，殷勤荐士章。可能遗一老，谁复问穹苍。塞垒烽初息，留都倚重臣。奸骄阴夺气，政化本如春。待得中兴旦，宁论独病身。空馀门下士，悲恨不胜陈。
参政大资张公挽诗二首·其一
作者：刘一止
朝代：宋

遇合时多故，风云气自强。补天烦大笔，医国见名方。恻怛忧民意，殷勤荐士章。可能遗一老，谁复问穹苍。
参政大资张公挽诗二首·其一
作者：刘一止
朝代：宋

遇合时多故，风云气自强。
补天烦大笔，医国见名方。
恻怛忧民意，殷勤荐士章。
可能遗一老，谁復问穹苍。
参政大资张公挽诗二首·其二
作者：刘一止
朝代：宋

塞垒烽初息，留都倚重臣。
奸骄阴夺气，政化本如春。
待得中兴旦，宁论独病身。
空余门下士，悲恨不胜陈。
参政大资张公挽诗二首·其二
作者：刘一止
朝代：宋

塞垒烽初息，留都倚重臣。奸骄阴夺气，政化本如春。待得中兴旦，宁论独病身。空馀门下士，悲恨不胜陈。
又以永锡难老为韵
作者：刘一止
朝代：宋

相门若崇山，神物职所领。天令佑世德，奕奕发秀颖。图书漫今古，论议馀骨鲠。富贵岂足言，功烈相与永。倚公芸香阁，今古压紬绎。付公铜虎符，利疚稔更历。帝曰我此贤，储作国柱石。俾尔寿而富，一一天所锡。采采黄菊英，秀色真可餐。泛之清霞觞，荐以白玉盘。我欲持寿公，助发凌风翰。天地炯在眼，一举非公难。长松倚青壁，千岁身不老。下顾蓬艾姿，生意何草草。愿言雨露甘，馀润及枯槁。耿耿心自怜，得荫苦不早。
又以永锡难老为韵·其一
作者：刘一止
朝代：宋

相门若崇山，神物职所领。
天令佑世德，奕奕发秀颖。
图书漫今古，论议余骨鲠。
富贵岂足言，功烈相与永。
又以永锡难老为韵·其一
作者：刘一止
朝代：宋

相门若崇山，神物职所领。天令佑世德，奕奕发秀颖。图书漫今古，论议馀骨鲠。富贵岂足言，功烈相与永。
又以永锡难老为韵·其三
作者：刘一止
朝代：宋
体裁：古风

采采黄菊英，秀色真可餐。泛之清霞觞，荐以白玉盘。我欲持寿公，助发凌风翰。天地炯在眼，一举非公难。
又以永锡难老为韵·其二
作者：刘一止
朝代：宋
体裁：古风

倚公芸香阁，今古压紬绎。付公铜虎符，利疚稔更历。帝曰我此贤，储作国柱石。俾尔寿而富，一一天所锡。
又以永锡难老为韵·其四
作者：刘一止
朝代：宋

长松倚青壁，千岁身不老。
下顾蓬艾姿，生意何草草。
愿言雨露甘，余润及枯槁。
耿耿心自怜，得荫苦不早。
又以永锡难老为韵·其四
作者：刘一止
朝代：宋

长松倚青壁，千岁身不老。下顾蓬艾姿，生意何草草。愿言雨露甘，馀润及枯槁。耿耿心自怜，得荫苦不早。
又自赞
作者：刘一止
朝代：宋
体裁：赞

居闲无所乐，从仕无所愧。忽作此两言，自省过去事。害性多矣晚乃安，苦心至矣晚乃甘。咄，我无初终得丧兮，又何乘除于其间。
双头黄芍药二首
作者：刘一止
朝代：宋

汉宫时世妆，承恩娇姊妹。解道根蒂同，如何两心背。映立自亭亭，吸饮风露饶。不作恩与怨，世间儿女妖。
双头黄芍药二首·其一
作者：刘一止
朝代：宋
体裁：五言绝句

汉宫时世妆，承恩娇姊妹。解道根蒂同，如何两心背。
双头黄芍药二首·其二
作者：刘一止
朝代：宋
体裁：五言绝句

映立自亭亭，吸饮风露饶。不作恩与怨，世间儿女妖。
叔父朝请挽诗二首
作者：刘一止
朝代：宋

厉节冰霜似，摛辞锦绣如。诚心惟济物，老眼更便书。备养今谁及，辞荣计未疏。郎君官已重，门户合关渠。四纪儒林誉，谈经我一门。那知诗礼学，晚失父师尊。阡陌南阳旧，松杉厚夜温。心摧寒日落，泪尽晚云昏。
叔父朝请挽诗二首·其一
作者：刘一止
朝代：宋
体裁：五言律诗

厉节冰霜似，摛辞锦绣如。诚心惟济物，老眼更便书。备养今谁及，辞荣计未疏。郎君官已重，门户合关渠。
叔父朝请挽诗二首·其二
作者：刘一止
朝代：宋
体裁：五言律诗

四纪儒林誉，谈经我一门。那知诗礼学，晚失父师尊。阡陌南阳旧，松杉厚夜温。心摧寒日落，泪尽晚云昏。
同诸曹泛舟城南曾守饷酒示诗次其韵
作者：刘一止
朝代：宋
体裁：七言律诗

十年溪渚梦经行，更借风烟作眼明。官身拟赴鸥鹭约，小敌忽逢诗酒勍。今者不乐愧幽子，日后欲醉无曲生。五马会寻芳草路，肯教绿叶便阴成。
吴公立承事挽诗一首
作者：刘一止
朝代：宋

脱蜕超然不可寻，了知胸次未宏深。智谋谁复如樗里，缓急惟思扣季心。惊见丹炉无宿火，欲凭辽鹤问遗音。邦人岂识神仙事，竞挽丧车泪满襟。
吴公立承事挽诗一首
作者：刘一止
朝代：宋

脱蜕超然不可寻，了知胸次未宏深。
智谋谁復如樗里，缓急惟思扣季心。
惊见丹炉无宿火，欲凭辽鹤问遗音。
邦人岂识神仙事，竞挽丧车泪满襟。
吴彦和朝散挽诗二首
作者：刘一止
朝代：宋

挂冠归去何曾老，贤达谁如此大夫。白傅宁惟结香火，季鹰初不为莼鲈。岸巾扶杖方行乐，寻壑经丘失步趋。惆怅眼中前辈少，更怜乡国后生孤。谈经析理老逾工，家学诸郎得马融。心远自无流俗驾，语真端有古人风。每容晚进壶觞共，尚许残年杖履同。悽断松杉封马鬣，不堪持酒酹桥公。
吴彦和朝散挽诗二首·其一
作者：刘一止
朝代：宋
体裁：七言律诗

挂冠归去何曾老，贤达谁如此大夫。白傅宁惟结香火，季鹰初不为莼鲈。岸巾扶杖方行乐，寻壑经丘失步趋。惆怅眼中前辈少，更怜乡国后生孤。
吴彦和朝散挽诗二首·其二
作者：刘一止
朝代：宋

谈经析理老逾工，家学诸郎得马融。
心远自无流俗驾，语真端有古人风。
每容晚进壶觞共，尚许残年杖履同。
悽断松杉封马鬛，不堪持酒酹桥公。
吴彦和朝散挽诗二首·其二
作者：刘一止
朝代：宋

谈经析理老逾工，家学诸郎得马融。心远自无流俗驾，语真端有古人风。每容晚进壶觞共，尚许残年杖履同。悽断松杉封马鬣，不堪持酒酹桥公。
周元举侍郎挽诗一首
作者：刘一止
朝代：宋

回翔三纪到丹泉，始觉深归雨露边。黄霸声名初不减，吾丘智略孰居先。勤劳再见云横岭，志业空惊雪满颠。愁绝故山三径晚，不堪持酒酹风烟。
周元举侍郎挽诗一首
作者：刘一止
朝代：宋

迴翔三纪到丹泉，始觉深归雨露边。
黄霸声名初不减，吾丘智略孰居先。
勤劳再见云横岭，志业空惊雪满颠。
愁绝故山三径晚，不堪持酒酹风烟。
和云门行持长老十二辰歌呈同游二三士
作者：刘一止
朝代：宋
体裁：古风

虚堂怖鬼鼠窸窣，床上门牛由蚁窟。将军见虎箭羽没，兔起鹘落不待咄。初心学道如龙头，习疑玩久蛇尾收。云门倒跨一木马，追风相羊踏九州。诸贤巧思生棘猴，碧鸡谈辨不肯休。烦师放出紫湖狗，骑猪南穿声喧啾。
和何山总老一击轩二首
作者：刘一止
朝代：宋

扫洒闲庭无个事，林间一击是何声。自从当日知音后，本地风光见太平。此地丹青画不成，本无圣解及凡情。道人来往风烟外，不是如来行处行。
和何山总老一击轩二首·其一
作者：刘一止
朝代：宋
体裁：七言绝句

扫洒闲庭无个事，林间一击是何声。自从当日知音后，本地风光见太平。
和何山总老一击轩二首·其二
作者：刘一止
朝代：宋
体裁：七言绝句

此地丹青画不成，本无圣解及凡情。道人来往风烟外，不是如来行处行。
和峦嶅二子寒食少天色五字
作者：刘一止
朝代：宋

雾雨昏不醒，东风晓能酸。我食日不足，宁忧三日寒。去年今日时，桃李半狼藉。能随里门儿，买饧作寒食。人言二月时，霏雨生树杪。天色何时光，要向寒食少。江南舟轧鸦，江北马连翩。经春不能赏，谁云不关天。春风未渠尖，花草有矜色。酴醾会倾城，牡丹欲倾国。
和峦嶅二子寒食少天色五字·其一
作者：刘一止
朝代：宋
体裁：五言绝句

雾雨昏不醒，东风晓能酸。我食日不足，宁忧三日寒。
和峦嶅二子寒食少天色五字·其三
作者：刘一止
朝代：宋
体裁：五言绝句

人言二月时，霏雨生树杪。天色何时光，要向寒食少。
和峦嶅二子寒食少天色五字·其二
作者：刘一止
朝代：宋

去年今日时，桃李半狼藉。能随里门儿，买饧作寒食。
和峦嶅二子寒食少天色五字·其二
作者：刘一止
朝代：宋

去年今日时，桃李半狼藉。
能随里门儿，买𩛿作寒食。
和峦嶅二子寒食少天色五字·其五
作者：刘一止
朝代：宋

春风未渠尖，花草有矜色。酴醾会倾城，牡丹欲倾国。
和峦嶅二子寒食少天色五字·其五
作者：刘一止
朝代：宋

春风未渠尖，花草有矜色。
酴醿会倾城，牡丹欲倾国。
和峦嶅二子寒食少天色五字·其四
作者：刘一止
朝代：宋
体裁：五言绝句

江南舟轧鸦，江北马连翩。经春不能赏，谁云不关天。
和故人二首丁卯年九月二十二日梦中得之
作者：刘一止
朝代：宋

平生事业较粗疏，晚岁欣陪谢幼舆。林下商量好消息，不须嵇子绝交书。目前得已便休休，事业何曾有到头。客问函三孰为一，月明风静好清秋。
和故人二首丁卯年九月二十二日梦中得之·其一
作者：刘一止
朝代：宋
体裁：七言绝句

平生事业较粗疏，晚岁欣陪谢幼舆。林下商量好消息，不须嵇子绝交书。
和故人二首丁卯年九月二十二日梦中得之·其二
作者：刘一止
朝代：宋
体裁：七言绝句

目前得已便休休，事业何曾有到头。客问函三孰为一，月明风静好清秋。
和族兄无言题能仁寺当云轩一首
作者：刘一止
朝代：宋

绿树新回合，斜窗旧邃深。壶觞如栗里，岁月似山阴。半世怀清隐，何年得此心。借床眠不熟，酒力横相侵。
和族兄无言题能仁寺当云轩一首
作者：刘一止
朝代：宋

绿树新迴合，斜窗旧邃深。
壶觞如栗里，岁月似山阴。
半世怀清隐，何年得此心。
借床眠不熟，酒力横相侵。
和胡浚明村中好客稀五字併作一首
作者：刘一止
朝代：宋

青山为郭云当门，疏烟细雨梅花村。
门前落涧泻寒溜，衮衮似是通河源。
隐居二士清而通，谈道不愧将无同。
何人载酒问奇字，糟床夜注时一中。
天骥权奇嗟欲老，家有龙驹头尺好。
孙郎并舍真可人，散乱书籤共探讨。
只今干戈迷所适，我亦间关暂投迹。
君家鸟雀不惊人，应怪苍黄如此客。
谋身已拙知遁肥，邂逅得此良亦稀。
化云所愿四方逐，念绝侧翅随人飞。
和胡浚明村中好客稀五字并作一首
作者：刘一止
朝代：宋

青山为郭云当门，疏烟细雨梅花村。门前落涧泻寒溜，衮衮似是通河源。隐居二士清而通，谈道不愧将无同。何人载酒问奇字，糟床夜注时一中。天骥权奇嗟欲老，家有龙驹头尺好。孙郎并舍真可人，散乱书签共探讨。只今干戈迷所适，我亦间关暂投迹。君家鸟雀不惊人，应怪苍黄如此客。谋身已拙知遁肥，邂逅得此良亦稀。化云所愿四方逐，念绝侧翅随人飞。
哭吴亦虚一首
作者：刘一止
朝代：宋

髯吴少年日，轻车驾飞黄。
授简千人中，风流蔼东梁。
根植苦不牢，一朝陨清商。
谁者不归尽，我独哀此郎。
人物秀且美，叔夜惭龙章。
眼看一抔土，瘗此白璧光。
空余百篇诗，老语惊摧藏。
孤儿将谁赖，门户如冰霜。
我非山巨源，感念徒悲伤。
恨墨慰九泉，别语尚微茫。
哭吴亦虚一首
作者：刘一止
朝代：宋

髯吴少年日，轻车驾飞黄。授简千人中，风流蔼东梁。根植苦不牢，一朝陨清商。谁者不归尽，我独哀此郎。人物秀且美，叔夜惭龙章。眼看一抔土，瘗此白璧光。空馀百篇诗，老语惊摧藏。孤儿将谁赖，门户如冰霜。我非山巨源，感念徒悲伤。恨墨慰九泉，别语尚微茫。
喜迁莺
作者：刘一止
朝代：宋
体裁：词

晓光催角。
听宿鸟未惊，邻鸡先觉。
迤逦烟村，马嘶人起，残月尚穿林薄。
泪痕带霜微凝，酒力冲寒犹弱。
叹倦客、悄不禁，重染风尘京洛。
追念，人别後，心事万重，难觅孤鸿托。
翠幌娇深，曲屏香暖，争念岁寒飘泊。
怨月恨花烦恼，不是不曾经著。
这情味，望一成消减，新来还恶。
喜迁莺·晓光催角
作者：刘一止
朝代：宋

晓光催角。
听宿鸟未惊，邻鸡先觉。
迤逦烟村，马嘶人起，残月尚穿林薄。
泪痕带霜微凝，酒力冲寒犹弱。
叹倦客、悄不禁，重染风尘京洛。
追念，人别后，心事万重，难觅孤鸿托。
翠幌娇深，曲屏香暖，争念岁寒飘泊。
怨月恨花烦恼，不是不曾经着。
这情味，望一成消减，新来还恶。
喜迁莺·晓行
作者：刘一止
朝代：宋
体裁：词

晓光催角。听宿鸟未惊，邻鸡先觉。迤逦烟村，马嘶人起，残月尚穿林薄。泪痕带霜微凝，酒力冲寒犹弱。叹倦客、悄不禁，重染风尘京洛。追念，人别后，心事万重，难觅孤鸿托。翠幌娇深，曲屏香暖，争念岁寒飘泊。怨月恨花烦恼，不是不曾经著。这情味，望一成消减，新来还恶。
喜迁莺·晓行
作者：刘一止
朝代：宋

晓光催角。听宿鸟未惊，邻鸡先觉，迤逦烟村，马嘶人起，残月尚穿林薄。泪痕带霜微凝，酒力冲寒犹弱。叹倦客，悄不禁重染，风尘京洛。
追念人别后，心事万重，难觅孤鸿托。翠幌娇深，曲屏香暖，争念岁华飘泊。怨月恨花烦恼，不是不曾经著。者情味、望一成消减，新来还恶。
喜迁莺·晓行
作者：刘一止
朝代：宋
体裁：词

晓光催角，听宿鸟未惊，邻鸡先觉。迤逦烟村，马嘶人起，残月尚穿林薄。泪痕带霜微凝，酒力冲寒犹弱。叹倦客，悄不禁重染，风尘京洛。
追念人别后，心事万重，难觅孤鸿托。翠幌娇深，曲屏香暖，争念岁华飘泊。怨月恨花烦恼，不是不曾经着。者情味、望一成消减，新来还恶。
夜行船
作者：刘一止
朝代：宋
体裁：词

十顷疏梅开半就。折芳条、嫩香沾袖。今度何郎，尊前疑怪，花共那人俱瘦。测测轻寒吹散酒。高城近、怕听更漏。可惜溪桥，月明风露，长是在人归后。
夜行船·十顷疏梅开半就
作者：刘一止
朝代：宋
体裁：词

十顷疏梅开半就。折芳条、嫩香沾袖。今度何郎，尊前疑怪，花共那人俱瘦。恻恻轻寒吹散酒。高城近、怕听更漏。可惜溪桥，月明风露，长是在人归后。
夜起观雪一首
作者：刘一止
朝代：宋

寒空夜作山林声，打窗窸窣饥鼠行。褰帷忽怪窗淡白，开门雪飞纵复横。天上瑞花开又落，庭下疏梅初破萼。忍寒耐苦发孤妍，似与老人甘落莫。遥怜国难何时清，嗣皇求衣天未明。长蛇封豕欲荐食，执笔固陋惭书生。皇天悔祸今可卜，乞与江湖比岁熟。莫言此雪不乐饥，便是天公真雨粟。
夜起观雪一首
作者：刘一止
朝代：宋

寒空夜作山林声，打窗窸窣饥鼠行。
褰帷忽怪窗淡白，开门雪飞纵復横。
天上瑞花开又落，庭下疏梅初破萼。
忍寒耐苦发孤妍，似与老人甘落莫。
遥怜国难何时清，嗣皇求衣天未明。
长蛇封豕欲荐食，执笔固陋惭书生。
皇天悔祸今可卜，乞与江湖比岁熟。
莫言此雪不乐饥，便是天公真雨粟。
天长道中作饥来驱我去二首寄呈刘卢二御史
作者：刘一止
朝代：宋

饥来驱我去，去去复何之。西风迎马头，背日霜林披。十年京洛尘，衣弊因改为。岂惟衣日化，面目亦已缁。功名误少小，辛苦道老黧。追惟中自惊，恍声失旦鸡。安得如虚空，万境俱一齐。我心无去来，我马随东西。饥来驱我去，去去复何如。我饥亦何惭，所叹为此躯。明发着征衫，薄暮投郊墟。烟林号怒风，牛背立饥乌。境恶梦多悸，愁孤郁难舒。念初别乡邦，短楫穿菰芦。眼中两御史，炯炯冰在壶。清游失追攀，负此山绕湖。我行日已西，回首风牵裾。两公饫文章，笔端吐新腴。愿言继残膏，龟肠正空虚。
天长道中作饥来驱我去二首寄呈刘卢二御史·其一
作者：刘一止
朝代：宋

饥来驱我去，去去复何之。西风迎马头，背日霜林披。十年京洛尘，衣弊因改为。岂惟衣日化，面目亦已缁。功名误少小，辛苦道老黧。追惟中自惊，恍声失旦鸡。安得如虚空，万境俱一齐。我心无去来，我马随东西。
天长道中作饥来驱我去二首寄呈刘卢二御史·其一
作者：刘一止
朝代：宋

饥来驱我去，去去復何之。
西风迎马头，背日霜林披。
十年京洛尘，衣弊因改为。
岂惟衣日化，面目亦已缁。
功名误少小，辛苦道老黧。
追惟中自惊，恍声失旦鷄。
安得如虚空，万境俱一齐。
我心无去来，我马随东西。
天长道中作饥来驱我去二首寄呈刘卢二御史·其二
作者：刘一止
朝代：宋

饥来驱我去，去去复何如。我饥亦何惭，所叹为此躯。明发着征衫，薄暮投郊墟。烟林号怒风，牛背立饥乌。境恶梦多悸，愁孤郁难舒。念初别乡邦，短楫穿菰芦。眼中两御史，炯炯冰在壶。清游失追攀，负此山绕湖。我行日已西，回首风牵裾。两公饫文章，笔端吐新腴。愿言继残膏，龟肠正空虚。
天长道中作饥来驱我去二首寄呈刘卢二御史·其二
作者：刘一止
朝代：宋

饥来驱我去，去去復何如。
我饥亦何惭，所叹为此躯。
明发着征衫，薄暮投郊墟。
烟林号怒风，牛背立饥乌。
境恶梦多悸，愁孤鬰难舒。
念初别乡邦，短檝穿菰芦。
眼中两御史，炯炯冰在壶。
清游失追攀，负此山绕湖。
我行日已西，回首风牵裾。
两公饫文章，笔端吐新腴。
愿言继残膏，龟肠正空虚。
太守生辰四首以受天百禄为韵
作者：刘一止
朝代：宋

汉城欲回春，梅柳诧先受。江北迎两轓，江南试春酒。得州古云乐，渠阁大如斗。要将岁寒姿，一笑阅好丑。朱轓世功名，地接韦杜天。勤劳三十载，始着荣途鞭。淹速会有时，用舍何其贤。或者相弃除，天公赐长年。杯觞谁圣贤，翰墨自主客。一醉迎春风，丽思发幽赜。河东岂无赋，讽一或劝百。愿公摅梗概，早晚焕简册。龙门映当代，开阖踵前躅。自笑牛马走，老矣恋寸禄。染指睨列鼎，炙手借馀燠。但恐飞诏来，沙头理行轴。
太守生辰四首以受天百禄为韵·其一
作者：刘一止
朝代：宋
体裁：古风

汉城欲回春，梅柳诧先受。江北迎两轓，江南试春酒。得州古云乐，渠阁大如斗。要将岁寒姿，一笑阅好丑。
太守生辰四首以受天百禄为韵·其三
作者：刘一止
朝代：宋
体裁：古风

杯觞谁圣贤，翰墨自主客。一醉迎春风，丽思发幽赜。河东岂无赋，讽一或劝百。愿公摅梗概，早晚焕简册。
太守生辰四首以受天百禄为韵·其二
作者：刘一止
朝代：宋
体裁：古风

朱轓世功名，地接韦杜天。勤劳三十载，始着荣途鞭。淹速会有时，用舍何其贤。或者相弃除，天公赐长年。
太守生辰四首以受天百禄为韵·其四
作者：刘一止
朝代：宋

龙门映当代，开阖踵前躅。
自笑牛马走，老矣恋寸禄。
染指睨列鼎，炙手借余燠。
但恐飞诏来，沙头理行轴。
太守生辰四首以受天百禄为韵·其四
作者：刘一止
朝代：宋

龙门映当代，开阖踵前躅。自笑牛马走，老矣恋寸禄。染指睨列鼎，炙手借馀燠。但恐飞诏来，沙头理行轴。
太简斋即事二首
作者：刘一止
朝代：宋

太简老人家似客，室中犹恨未空虚。筋挛步涩常须酒，日入中昏始废书。晓来人报雪遮门，委巷萧条郭似村。自酌瓮醅能软饱，借人布被得奇温。
太简斋即事二首·其一
作者：刘一止
朝代：宋
体裁：七言绝句

太简老人家似客，室中犹恨未空虚。筋挛步涩常须酒，日入中昏始废书。
太简斋即事二首·其二
作者：刘一止
朝代：宋
体裁：七言绝句

晓来人报雪遮门，委巷萧条郭似村。自酌瓮醅能软饱，借人布被得奇温。
夫人赵氏挽诗三首
作者：刘一止
朝代：宋

疏派天潢阔，天孙赋锦裳。佳祥来吉梦，淑德旧休光。周室中兴日，唐家异姓王。长人勋业茂，恩泽未渠央。曾谓闺房奥，忠诚意有加。相夫惟以义，体国乃如家。天上期何近，人间日易斜。纶言知甚宠，谁为寄云霞。帝胄恩荣久，夫人独俭勤。仁心见舆诵，孝行溢前闻。畴昔牛眠地，而今鹤吊坟。家声应更好，少长总能文。
夫人赵氏挽诗三首·其一
作者：刘一止
朝代：宋
体裁：五言律诗

疏派天潢阔，天孙赋锦裳。佳祥来吉梦，淑德旧休光。周室中兴日，唐家异姓王。长人勋业茂，恩泽未渠央。
夫人赵氏挽诗三首·其三
作者：刘一止
朝代：宋
体裁：五言律诗

帝胄恩荣久，夫人独俭勤。仁心见舆诵，孝行溢前闻。畴昔牛眠地，而今鹤吊坟。家声应更好，少长总能文。
夫人赵氏挽诗三首·其二
作者：刘一止
朝代：宋
体裁：五言律诗

曾谓闺房奥，忠诚意有加。相夫惟以义，体国乃如家。天上期何近，人间日易斜。纶言知甚宠，谁为寄云霞。
姜山静疑院铁磬老师通公真赞
作者：刘一止
朝代：宋

堂堂律师，了无上乘。
律彼后生，约束如绳。
我煞叩师，师笑而嘻。
曰我无心，法何所依。
以无心故，说持说犯。
以无法故，横竖鈎贯。
我知是师，说本无说。
身心了然，片云孤月。
姜山嵯峨，宛在世外。
访师遗踪，惟铁磬在。
片云出山，孤月丽天。
铁磬不鸣，声满大千。
姜山静疑院铁磬老师通公真赞
作者：刘一止
朝代：宋

堂堂律师，了无上乘。律彼后生，约束如绳。我煞叩师，师笑而嘻。曰我无心，法何所依。以无心故，说持说犯。以无法故，横竖钩贯。我知是师，说本无说。身心了然，片云孤月。姜山嵯峨，宛在世外。访师遗踪，惟铁磬在。片云出山，孤月丽天。铁磬不鸣，声满大千。
孺人张氏挽诗一首
作者：刘一止
朝代：宋
体裁：五言律诗

慈惠闺门浃，清真意不私。台臣有贤操，母德是吾师。家近青乌卜，名传黄绢碑。冯勤终贵宠，他日岂胜悲。
安人陈氏挽诗一首
作者：刘一止
朝代：宋
体裁：五言律诗

孕秀名卿族，来嫔吉士门。夫从中岁达，家至暮年温。意淡如忘物，身安只弄孙。镜奁今寂寞，遗懿不胜论。
宋景文公之孙景云得玉龟印有忠孝侯印四字示诗次其韵
作者：刘一止
朝代：宋

宝器传家宁浪出，汉爵通侯二千石。
悬知忠孝萃公门，寸印便应轻尺璧。
虎头飞去通神画，未免诳欺涉嘲骂。
余不左顾非偶然，渭水得璜天或者。
公门次第生辉光，一一词锋如剑铓。
龟玉正怜俱在手，莫放柙中苍兕吼。
宋景文公之孙景云得玉龟印有忠孝侯印四字示诗次其韵
作者：刘一止
朝代：宋

宝器传家宁浪出，汉爵通侯二千石。悬知忠孝萃公门，寸印便应轻尺璧。虎头飞去通神画，未免诳欺涉嘲骂。馀不左顾非偶然，渭水得璜天或者。公门次第生辉光，一一词锋如剑铓。龟玉正怜俱在手，莫放柙中苍兕吼。
宜兴道中
作者：刘一止
朝代：宋
体裁：七言绝句

客怀无事只增愁，遮眼残书懒即休。午醉忽惊如唤觉，乱山无数满船头。
家侄季高作诗止酒戏赋二首
作者：刘一止
朝代：宋

渊明出从任，初亦计林田。一朝倦束带，唾弃如飘烟。无酒每从人，兹事若可怜。醉来便逐客，卿去我欲眠。了知此贤胸，醒醉皆超然。胡为遽止酒，而作止酒篇。此身役万物，不使一物偏。有偏即是累，在性皆非圆。我樽可忘酒，我琴故无弦。携琴玩空樽，惟我乐也天。渊明赋止酒，止酒未尝止。今朝诗固云，从此真止矣。我观他日诗，说酒特未已。必饮诚有累，必止亦非理。无如作病何，聊用忘忧耳。得失定相半，随遇无彼此。胡为我阿咸，深拒坚壁垒。子言故多师，乌有与亡是。独此止酒诗，字字如信史。恐子昧圆通，未究真正义。当观诸世间，一一等幻戏。死生尚云尔，何乃较醒醉。操瓢起相从，无为乏我事。
家侄季高作诗止酒戏赋二首·其一
作者：刘一止
朝代：宋

渊明出从任，初亦计林田。一朝倦束带，唾弃如飘烟。无酒每从人，兹事若可怜。醉来便逐客，卿去我欲眠。了知此贤胸，醒醉皆超然。胡为遽止酒，而作止酒篇。此身役万物，不使一物偏。有偏即是累，在性皆非圆。我樽可忘酒，我琴故无弦。携琴玩空樽，惟我乐也天。
家侄季高作诗止酒戏赋二首·其一
作者：刘一止
朝代：宋

渊明出从任，初亦计林田。
一朝倦束带，唾弃如飘烟。
无酒每从人，兹事若可怜。
醉来便逐客，卿去我欲眠。
了知此贤胸，醒醉皆超然。
胡为遽止酒，而作止酒篇。
此身役万物，不使一物偏。
有偏即是累，在性皆非圆。
我樽可忘酒，我琴故无絃。
携琴玩空樽，惟我乐也天。
家侄季高作诗止酒戏赋二首·其二
作者：刘一止
朝代：宋
体裁：古风

渊明赋止酒，止酒未尝止。今朝诗固云，从此真止矣。我观他日诗，说酒特未已。必饮诚有累，必止亦非理。无如作病何，聊用忘忧耳。得失定相半，随遇无彼此。胡为我阿咸，深拒坚壁垒。子言故多师，乌有与亡是。独此止酒诗，字字如信史。恐子昧圆通，未究真正义。当观诸世间，一一等幻戏。死生尚云尔，何乃较醒醉。操瓢起相从，无为乏我事。
家弟元成将参部来取别是夕忽梦与元成跨马并行隐隐闻车毂声如在道途觉而作诗并以赠行
作者：刘一止
朝代：宋

荒凉半亩居，风烟夜沈沈。
安得清梦间，尚有车毂音。
自我客京华，半世历嵚嵚。
日月不相贷，鬓有微霜侵。
骑马着青衫，兹事已不任。
如何栖迟中，心迹犹差参。
梦境通前生，染习良已深。
岁月不可磨，愈厉如精金。
富贵岂足道，大是功名心。
勉哉子驰驱，壮志方在今。
力学懒似侬，膏肓恐难鍼。
家弟元成将参部来取别是夕忽梦与元成跨马并行隐隐闻车毂声如在道途觉而作诗并以赠行
作者：刘一止
朝代：宋

荒凉半亩居，风烟夜沈沈。安得清梦间，尚有车毂音。自我客京华，半世历嵚嵚。日月不相贷，鬓有微霜侵。骑马著青衫，兹事已不任。如何栖迟中，心迹犹差参。梦境通前生，染习良已深。岁月不可磨，愈厉如精金。富贵岂足道，大是功名心。勉哉子驰驱，壮志方在今。力学懒似侬，膏肓恐难针。
宿扬子江口一首
作者：刘一止
朝代：宋
体裁：七言律诗

客桥沙觜渺纵横，二纪风烟老此行。待得江头明月出，恰当船底暗潮生。旅人梦冷无留想，别浦帆归有呼声。断念此生惟付酒，为谁惊走撰瓶罂。
宿溪口一首
作者：刘一止
朝代：宋
体裁：古风

溪声来天边，风水共豪纵。夜气剧奔马，侵晓不能控。书生有清癖，咏雪宁忽冻。胡为枕寒流，故遣不成梦。
宿长城西溪题僧舍
作者：刘一止
朝代：宋
体裁：七言绝句

西溪一夜枕潺湲，晓上楼头更细看。欲揽青山入怀袖，却愁烟雨湿衣寒。
寄云门长老持公一首
作者：刘一止
朝代：宋

梦境清游记昔曾，而今双鬓已鬅鬙。此生有分寻云水，到处逢人说葛藤。紫芋波棱真在眼，青鞋布袜未输僧。会投枯木堂中老，只恐诗情罢不能。
寄云门长老持公一首
作者：刘一止
朝代：宋

梦境清游记昔曾，而今双鬓已鬅鬙。
此生有分寻云水，到处逢人说葛藤。
紫芋波棱真在眼，青鞋布韈未输僧。
会投枯木堂中老，只恐诗情罢不能。
寄燕山帅幕家侄季高一首
作者：刘一止
朝代：宋
体裁：七言律诗

畴昔江湖自在身，而今骑马犯边尘。宁无楚尾吴头梦，历遍燕南赵北春。壮士似渠终有遇，衰年如我尚谁亲。屈州抑县不伸里，老此嵚嵚可笑人。
寄题叶叔明盛圃熙春堂四首且为他日往游之约
作者：刘一止
朝代：宋

堂前草木自争春，堂上妖娆花妒人。年年岁岁春相似，不信风光有故新。桥当窗槛月平铺，一色寒光玉不如。桥下流泉来别壑，经春绿尽可藏鱼。个侬传得嘉荣唱，天上偷来曲度新。他时莫向樽前误，客似周郎解觑人。吹花嚼蕊桥边路，衣袖常沾草木馨。更听绿珠三弄笛，为君一洗海风腥。
寄题叶叔明盛圃熙春堂四首且为他日往游之约·其一
作者：刘一止
朝代：宋

堂前草木自争春，堂上妖娆花妒人。年年岁岁春相似，不信风光有故新。
寄题叶叔明盛圃熙春堂四首且为他日往游之约·其一
作者：刘一止
朝代：宋

堂前草木自争春，堂上妖娆花妬人。
年年岁岁春相似，不信风光有故新。
寄题叶叔明盛圃熙春堂四首且为他日往游之约·其三
作者：刘一止
朝代：宋
体裁：七言绝句

个侬传得嘉荣唱，天上偷来曲度新。他时莫向樽前误，客似周郎解觑人。
寄题叶叔明盛圃熙春堂四首且为他日往游之约·其二
作者：刘一止
朝代：宋
体裁：七言绝句

桥当窗槛月平铺，一色寒光玉不如。桥下流泉来别壑，经春绿尽可藏鱼。
寄题叶叔明盛圃熙春堂四首且为他日往游之约·其四
作者：刘一止
朝代：宋
体裁：七言绝句

吹花嚼蕊桥边路，衣袖常沾草木馨。更听绿珠三弄笛，为君一洗海风腥。
寄题李德修通判宣城隐舍二首仍次其韵·其一
作者：刘一止
朝代：宋
体裁：七言绝句

官身宁为倦知还，自忆青山对白间。有月有风俱是客，爱诗爱酒可能闲。
寄题李德修通判宣城隐舍二首仍次其韵·其二
作者：刘一止
朝代：宋
体裁：七言绝句

往在东风浩荡边，故将诗酒作春妍。渊明好客妨何事，卿去教知我欲眠。
寄题李德修通判宣城隐舍二首仍次其韵·风月堂
作者：刘一止
朝代：宋

官身宁为倦知还，自忆青山对白间。有月有风俱是客，爱诗爱酒可能闲。往在东风浩荡边，故将诗酒作春妍。渊明好客妨何事，卿去教知我欲眠。
将如京师和方时敏机宜十二辰歌一首
作者：刘一止
朝代：宋

羣儿鼠窃均有遇，老矣自知牛后误。
成功未解鬬两虎，援翰徒劳秃千免。
佩书丱首何龙钟，灵蛇光怪蟠心胸。
马头三千悲远道，羊角万里无高风。
秦歌呜呜楚猴舞，一笑何如共鸡黍。
谋身狗苟君勿嗤，聊戏墨猪书韵语。
将如京师和方时敏机宜十二辰歌一首
作者：刘一止
朝代：宋

群儿鼠窃均有遇，老矣自知牛后误。成功未解斗两虎，援翰徒劳秃千兔。佩书丱首何龙钟，灵蛇光怪蟠心胸。马头三千悲远道，羊角万里无高风。秦歌呜呜楚猴舞，一笑何如共鸡黍。谋身狗苟君勿嗤，聊戏墨猪书韵语。
将如会稽用允迪韵留别子我诸公一首
作者：刘一止
朝代：宋

对酒休悲落木秋，霜花犹足当传筹。
每怜别赋空多感，晚信离骚併是忧。
盏底圣贤何足论，眼中泾渭正争流。
时危忍袖经纶手，行见聘书如鹤头。
将如会稽用允迪韵留别子我诸公一首
作者：刘一止
朝代：宋

对酒休悲落木秋，霜花犹足当传筹。每怜别赋空多感，晚信离骚并是忧。盏底圣贤何足论，眼中泾渭正争流。时危忍袖经纶手，行见聘书如鹤头。
小斋即事二首
作者：刘一止
朝代：宋

怜琴为弦直，爱棋因局方。未用较得失，那能记宫商。我老世愈疏，一拙万事妨。惟此二物随，不系有兴亡。旱夏甘雨零，坐见草木长。天怜官穷隘，乞与风飒爽。四檐溜通池，激激听微响。虽非山林间，故作山林想。
小斋即事二首·其一
作者：刘一止
朝代：宋

怜琴为弦直，爱棋因局方。未用较得失，那能记宫商。我老世愈疏，一拙万事妨。惟此二物随，不系有兴亡。
小斋即事二首·其一
作者：刘一止
朝代：宋

怜琴为絃直，爱棋因局方。
未用较得失，那能记宫商。
我老世愈疏，一拙万事妨。
惟此二物随，不系有兴亡。
小斋即事二首·其二
作者：刘一止
朝代：宋
体裁：古风

旱夏甘雨零，坐见草木长。天怜官穷隘，乞与风飒爽。四檐溜通池，激激听微响。虽非山林间，故作山林想。
少保左丞叶公挽诗二首
作者：刘一止
朝代：宋

四纪声华旧，三朝道义尊。微言真自乐，博识更谁论。翰墨馀千载，哀荣付九原。松杉倚幢节，愁绝暮烟昏。文章千古事，富贵百年身。并世今馀几，如公孰拟伦。轩裳清梦破，丘壑此心亲。叹息常编旨，无从举似人。
少保左丞叶公挽诗二首·其一
作者：刘一止
朝代：宋

四纪声华旧，三朝道义尊。
微言真自乐，博识更谁论。
翰墨余千载，哀荣付九原。
松杉倚幢节，愁绝暮烟昏。
少保左丞叶公挽诗二首·其一
作者：刘一止
朝代：宋

四纪声华旧，三朝道义尊。微言真自乐，博识更谁论。翰墨馀千载，哀荣付九原。松杉倚幢节，愁绝暮烟昏。
少保左丞叶公挽诗二首·其二
作者：刘一止
朝代：宋

文章千古事，富贵百年身。
并世今余几，如公孰拟伦。
轩裳清梦破，丘壑此心亲。
叹息常编旨，无从举似人。
少保左丞叶公挽诗二首·其二
作者：刘一止
朝代：宋

文章千古事，富贵百年身。并世今馀几，如公孰拟伦。轩裳清梦破，丘壑此心亲。叹息常编旨，无从举似人。
居士竂一首
作者：刘一止
朝代：宋
体裁：五言律诗

龙钟居士相，落魄宰官身。长史风吹帽，林宗雨垫巾。安心惟壁观，乞米赖僧邻。曾并鸳行立，当时梦不真。
山居作拆字诗一首寄江子我郎中比尝以拆字语为戏然未有以为诗者请自今始
作者：刘一止
朝代：宋
体裁：古风

日月明朝昏，山风岚自起。石皮破仍坚，古木枯不死。可人何当来，意若重千里。永言咏黄鹄，志士心未已。
张仲宗判监别近三十年经由余不访余有诗次其韵
作者：刘一止
朝代：宋

乱前犹省当时事，乱后浑如隔世人。
得见昇平且欢喜，莫将心念到亨屯。
衔杯倘办中山醉，觅句谁如小庾新。
三十年前痴半黠，相逢终不忘天津。
张仲宗判监别近三十年经由馀不访余有诗次其韵
作者：刘一止
朝代：宋

乱前犹省当时事，乱后浑如隔世人。得见升平且欢喜，莫将心念到亨屯。衔杯倘办中山醉，觅句谁如小庾新。三十年前痴半黠，相逢终不忘天津。
张倅生辰作质龟相鹤二诗为寿
作者：刘一止
朝代：宋

神龟异生禀，怀抱星与月。蹒跚守丛著，游戏引莲叶。青云覆其上，文字书左胁。千年愈坚瘦，腹背类璆铁。有如盛德士，秉志厉霜雪。不求赫赫名，羞作翕翕热。行藏关理乱，阅世自明哲。时哉此唐虞，负图追往谍。黄鹤初出胎，骨格已惊众。翩翩谢嚣尘，飒爽自神纵。朝飞出芝田，夕饮下云梦。宁知风露质，乃系世轻重。有如贤达人，胸腹抱空洞。观时自隐显，岂待吹嘘送。会看九皋鸣，一一律吕中。阅岁千六百，群飞接鸾凤。
张倅生辰作质龟相鹤二诗为寿·其一
作者：刘一止
朝代：宋

神龟异生禀，怀抱星与月。
蹒跚守丛着，游戏引莲叶。
青云覆其上，文字书左胁。
千年愈坚瘦，腹背类璆铁。
有如盛德士，秉志厉霜雪。
不求赫赫名，羞作翕翕热。
行藏关理乱，阅世自明哲。
时哉此唐虞，负图追往谍。
张倅生辰作质龟相鹤二诗为寿·其一
作者：刘一止
朝代：宋

神龟异生禀，怀抱星与月。蹒跚守丛著，游戏引莲叶。青云覆其上，文字书左胁。千年愈坚瘦，腹背类璆铁。有如盛德士，秉志厉霜雪。不求赫赫名，羞作翕翕热。行藏关理乱，阅世自明哲。时哉此唐虞，负图追往谍。
张倅生辰作质龟相鹤二诗为寿·其二
作者：刘一止
朝代：宋

黄鹤初出胎，骨格已惊众。
翩翩谢嚣尘，飒爽自神纵。
朝飞出芝田，夕饮下云梦。
宁知风露质，乃系世轻重。
有如贤达人，胸腹抱空洞。
观时自隐显，岂待吹嘘送。
会看九皋鸣，一一律吕中。
阅岁千六百，羣飞接鸾凤。
张倅生辰作质龟相鹤二诗为寿·其二
作者：刘一止
朝代：宋

黄鹤初出胎，骨格已惊众。翩翩谢嚣尘，飒爽自神纵。朝飞出芝田，夕饮下云梦。宁知风露质，乃系世轻重。有如贤达人，胸腹抱空洞。观时自隐显，岂待吹嘘送。会看九皋鸣，一一律吕中。阅岁千六百，群飞接鸾凤。
待潮浙江口寄左与言大夫叶元亮学士兼简吴似之大着
作者：刘一止
朝代：宋

今日江头雪欲作，涛怒风豪两喷薄。
青鞋黄帽湖海人，独立沙边如病鹤。
闲身不待君赐与，拟占风烟佳处着。
如何寸禄晚见招，踉蹡欲前还欲却。
翩翩西湖两公子，胸次峥嵘饱邱壑。
糟床夜注喜相报，自发清吟侑觞酌。
我来一笑岂易得，十载湖山负佳约。
间关百态成底事，毛髪星星已非昨。
人间俯仰变今古，总似潮生与潮落。
会须乞取此身健，在眼好山俱着脚。
颇闻神方能却老，肯辅衰残殊不恶。
因声更约吴太史，石鼎他年煮仙药。
待潮浙江口寄左与言大夫叶元亮学士兼简吴似之大著
作者：刘一止
朝代：宋

今日江头雪欲作，涛怒风豪两喷薄。青鞋黄帽湖海人，独立沙边如病鹤。闲身不待君赐与，拟占风烟佳处着。如何寸禄晚见招，踉蹡欲前还欲却。翩翩西湖两公子，胸次峥嵘饱丘壑。糟床夜注喜相报，自发清吟侑觞酌。我来一笑岂易得，十载湖山负佳约。间关百态成底事，毛发星星已非昨。人间俯仰变今古，总似潮生与潮落。会须乞取此身健，在眼好山俱着脚。颇闻神方能却老，肯辅衰残殊不恶。因声更约吴太史，石鼎他年煮仙药。
徐仲常朝奉挽诗一首
作者：刘一止
朝代：宋
体裁：七言律诗

岂弟临民契昔贤，政成终自弛蒲鞭。暮年三径师元亮，故国扁舟老计然。北陌东阡遗杖履，后冈前道锁风烟。郎君秀美如圭璧，会有恩光贲下泉。
忆山中一首示峦嶅二子用前韵
作者：刘一止
朝代：宋

世路攲危如燕幕，未厌山中昔牢落。春前撷韭秋撷菘，有客有客鹇与鹤。瓦瓯铁杓文石樽，枯樵发火势易燉。得酒径就山僧温，听风听雨取次论。
忆山中一首示峦嶅二子用前韵
作者：刘一止
朝代：宋

世路欹危如燕幕，未厌山中昔牢落。
春前撷韭秋撷菘，有客有客鷴与鹤。
瓦瓯铁杓文石樽，枯樵发火势易炖。
得酒径就山僧温，听风听雨取次论。
念奴娇
作者：刘一止
朝代：宋

小舟漂兀，犯溪烟深入，无穷寒碧。路绕莲塘浑乱眼，千顷朱朱白白。闻说高情，寻盟鸥鹭，爱此风标客。掀髯一笑，顿忘身世形迹。我爱古邑风流，碧峰争秀峙，相持如掖。制锦才雄应未怕，百里文书堆积。吏散庭空，举觞邀月，饮兴何妨剧。却怜宣子，杖头才挂钱百。
念奴娇
作者：刘一止
朝代：宋
体裁：词

江边故国，望南云缥缈，连山修木。
远意渊明束带见，乡里儿曹何辱。
世味熏人，折腰从事，俯仰何时足。
可怜菊下，醉吟谁共徵逐。
我爱九日佳名，飘然归思，想当年丘谷。
梦绕篱边犹眷恋，满把清尊馀馥。
援笔洪都，如君英妙，满座方倾属。
月台挥袖，叫云声横断玉。
念奴娇 其一 和曾宏父九日见贻
作者：刘一止
朝代：宋

江边故国，望南云缥缈，连山修木。远忆渊明束带见，乡里儿曹何辱。世味熏人，折腰从事，俯仰何时足。可怜菊下，醉吟谁共徵逐。我爱九日佳名，飘然归思，想当年丘谷。梦绕篱边犹眷恋，满把清尊馀馥。援笔洪都，如君英妙，满座方倾属。月台挥袖，叫云声断横玉。
念奴娇 其一 和曾宏父九日见贻
作者：刘一止
朝代：宋
体裁：词

江边故国，望南云缥缈，连山修木。远忆渊明束带见，乡里儿曹何辱。世味醺人，折腰从事，俯仰何时足。可怜菊下，醉吟谁共徵逐。我爱九日佳名，飘然归思，想当年邱谷。梦绕篱边犹眷恋，满把清樽馀馥。援笔洪都，如君英妙，满坐芳倾属。月台挥袖，叫云声断横玉。
念奴娇 其三 和陈元载中秋小集
作者：刘一止
朝代：宋
体裁：词

燕台暮集，对秋容凄紧，松阴羃羃。徙倚栏边临翠壑，千顷风烟横出。坐待冰轮，天空云散，一色如苍璧。姮娥有意，为谁来赴今夕。身世如许飘流，佳时轻过了，他年空忆。我辈情钟端未愧，昔日兰亭陈迹。坐上何人，骊歌凄断，语别还应惜。有心红烛，替人珠泪频滴。
念奴娇 其三 和陈元载中秋小集
作者：刘一止
朝代：宋

燕台暮集，对秋容凄紧，松阴羃羃。徙倚阑边临翠壑，千顷风烟横出。坐待冰轮，天空云散，一色如苍璧。姮娥有意，为谁来赴今夕。身世如许飘流，佳时轻过了，他年空忆。我辈情钟端未愧，昔日兰亭陈迹。坐上何人，骊歌凄断，语别还应惜。有心红烛，替人珠泪频滴。
念奴娇 其四 中秋后一夕泊舟城外
作者：刘一止
朝代：宋

水烟收尽，望汀蘋千顷，银光如幂。霜镜无痕清夜久，惟有惊鱼跳出。月在杯中，我疑天赐，欢饮仍如璧。姮娥应为，后期偿赛今夕。遥想当日同盟，山斋孤讽，有新诗相忆。聚散难常空怅望，萍梗飘流踪迹。明月明年，此身此夜，知与谁同惜。参横河侧，短篷清露时滴。
念奴娇 其四 中秋后一夕泊舟城外
作者：刘一止
朝代：宋
体裁：词

水烟收尽，望汀蘋千顷，银光如羃。霜镜无痕清夜久，惟有惊鱼跳出。月在杯中，我疑天赐，欢饮仍如璧。姮娥应为，后期偿赛今夕。遥想当日同盟，山斋孤讽，有新诗相忆。聚散难常空怅望，萍梗飘流踪迹。明月明年，此身此夜，知与谁同惜。参横河侧，短篷清露时滴。
念奴娇·其二
作者：刘一止
朝代：宋

故山秋晚，叹萧萧华发，霜林同色。崖谷题诗追旧赏，往往苍苔绿壁。二士权奇，一翁衰病，努力攀筇屐。佛香吹过，了知境是空寂。别后风月佳时，拄颐何事，想东林遥碧。小砑蛮笺惊秀句，天巧何曾雕刻。倚马雄才，凌云逸气，路觉丹霄直。三千牍就，看君归奏文石。
念奴娇·其二
作者：刘一止
朝代：宋
体裁：词

故山秋晚，叹萧萧华发，霜林同色。崖谷题诗追旧赏，往往苍苔缘壁。二士权奇，一翁衰病，努力攀筇屐。佛香吹过，了知境是空寂。别后风月佳时，拄颐何事，想东林遥碧。小砑蛮笺惊秀句，天巧何曾雕刻。倚马宏才，凌云逸气，路觉丹霄直。三千牍就，看君归奏文石。
念奴娇·小舟漂兀
作者：刘一止
朝代：宋
体裁：词

小舟漂兀，犯溪烟深入，无穷寒碧。
路绕莲塘浑乱眼，千顷朱朱白白。
闻说高情，寻盟鸥鹭，爱此风标客。
掀髯一笑，顿忘身世形迹。
我爱古邑风流，碧峰争秀峙，相持如掖。
制锦才雄应未怕，百里文书堆积。
吏散庭空，举觞遨月，饮兴何妨剧。
却怜宣子，杖头才挂钱百。
念奴娇·故山秋晚
作者：刘一止
朝代：宋
体裁：词

故山秋晚，叹萧萧华发，霜林同色。
崖谷题诗追旧赏，往往苍苔绿壁。
二士权奇，一翁衰病，努力攀筇屐。
佛香吹过，了知境是空寂。
别后风月佳时，拄颐何事，想东林遥碧。
小砑蛮笺惊秀句，天巧何会雕刻。
倚马雄才，凌云逸气，路觉丹霄直。
三千牍就，看君归奏文石。
念奴娇·水烟收尽
作者：刘一止
朝代：宋
体裁：词

水烟收尽，望汀苹千顷，银光如幂。
霜镜无痕清夜久，惟有惊鱼跳出。
月在杯中，我疑天赐，欢饮仍如璧。
姮娥应为，后期偿赛今夕。
遥想当日同盟，山斋孤讽，有新诗相忆。
聚散难常空怅望，萍梗飘流踪迹。
明月明年，此身此夜，知与谁同惜。
参横河侧，短篷清露时滴。
念奴娇·江边故国
作者：刘一止
朝代：宋

江边故国，望南云缥缈，连山修木。
远意渊明束带见，乡里儿曹何辱。
世味熏人，折腰从事，俯仰何时足。
可怜菊下，醉吟谁共征逐。
我爱九日佳名，飘然归思，想当年丘谷。
梦绕篱边犹眷恋，满把清尊馀馥。
援笔洪都，如君英妙，满座方倾属。
月台挥袖，叫云声横断玉。
念奴娇·燕台暮集
作者：刘一止
朝代：宋
体裁：词

燕台暮集，对秋容凄紧，松阴幂幂。
徙倚阑边临翠壑，千顷风烟横出。
坐待冰轮，天空云散，一色如苍璧。
姮娥有意，为谁来赴今夕。
身世如许飘流，佳时轻过了，他年空忆。
我辈情锺端未愧，昔日兰亭陈迹。
坐上何人，骊歌凄断，语别还应惜。
有心红烛，替人珠泪频滴。
念奴娇（中秋后一夕泊舟城外）
作者：刘一止
朝代：宋

水烟收尽，望汀萍千顷，银光如幂。霜镜无痕清夜久，惟有惊鱼跳出。月在杯中，我疑天赐，欢饮仍如璧。姮娥应为，后期偿赛今夕。
遥想当日同盟，山斋孤讽，有新诗相忆。聚散难常空怅望，萍梗飘流踪迹。明月明年，此身此夜，知与谁同惜。参横河侧，短篷清露时滴。
念奴娇（和陈元载中秋小集）
作者：刘一止
朝代：宋

燕台暮集，对秋容凄紧，松阴幂幂。徙倚阑边临翠壑，千顷风烟横出。坐待冰轮，天空云散，一色如苍璧。姮娥有意，为谁来赴今夕。
身世如许飘流，佳时轻过了，他年空忆。我辈情钟端未愧，昔日兰亭陈迹。坐上何人，骊歌凄断，语别还应惜。有心红烛，替人珠泪频滴。
恭人黄氏挽诗一首
作者：刘一止
朝代：宋
体裁：七言律诗

半世安贫家自宜，瀛洲进退本观时。随身况有居山服，傍涧宁惭采藻诗。案上镜奁今寂寞，林间风日倍凄悲。山公取友先嵇阮，永愧论才得误知。